title: Roldano Simeoni

text: Roldano Simeoni (s. 21. joulukuuta 1948 Civitavecchia) on italialainen entinen vesipalloilija. Hän sai joukkueineen hopeaa vuoden 1976 kesäolympialaisissa Montrealissa. Lisäksi hän kuului joukkueisiin, jotka sijoittuivat vuoden 1972 kesäolympialaisissa Münchenissä kuudenneksi ja vuoden 1980 kesäolympialaisissa Moskovassa kahdeksanneksi.


title: Alberto Alberani

text: Alberto Alberani Samaritani (s. 22. toukokuuta 1947 Firenze) on italialainen entinen vesipalloilija. Hän sai joukkueineen hopeaa vuoden 1976 kesäolympialaisissa Montrealissa. Lisäksi hän kuului joukkueisiin, jotka sijoittuivat kesäolympialaisissa 1968 neljänneksi, kesäolympialaisissa 1972 kuudenneksi ja kesäolympialaisissa 1980 kahdeksanneksi.


title: Félix Bilbao y Ugarriza

text: Félix Bilbao y Ugarriza (18. toukokuuta 1873 – 18. marraskuuta 1943) oli espanjalainen roomalaiskatolinen piispa. Hänet vihittiin papiksi 12. kesäkuuta 1897 ja nimitettiin Tortosan hiippakunnan vihkipiispaksi sekä Zaraïn titulaaripiispaksi 23. huhtikuuta 1924. Piispaksi vihkiminen seurasi 27. joulukuuta. Pääkonsekraattorina toimi Prudencio Melo y Alcalde, jota avustivat Julián de Diego y García Alcolea ja Narciso de Esténaga y Echevarría.


title: Félix Bilbao y Ugarriza

text: Bilbao y Ugarriza sai 14. joulukuuta 1925 nimityksen Tortosan piispaksi, jona hän toimi, kunnes kuoli 70-vuotiaana.


title: Kevin Ahearn

text: Kevin Joseph Ahearn (s. 20. kesäkuuta 1948 Milton, Massachusetts) on yhdysvaltalainen entinen jääkiekkoilija. Hän kilpaili vuoden 1972 talviolympialaisissa Sapporossa ja kuului siellä hopeaa saaneeseen joukkueeseen.


title: August Krook

text: Johan Karl August Krook (19. toukokuuta 1860 Novgorod – 20. syyskuuta 1935 Turku) oli suomalainen arkkitehti.


title: August Krook

text: Venäjällä syntynyt Krook valmistui arkkitehdiksi Stuttgartissa vuonna 1886. Toimittuaan ensin teknisenä johtajana helsinkiläisessä valimossa, hän aloitti arkkitehdin uransa Porissa, jossa hänellä oli oma toimisto vuosina 1893-1895. Tämän jälkeen Krook toimi Tampereen kaupunginarkkitehtina 1896-1897. Hänellä oli myös arkkitehtitoimisto Tampereella yhdessä Valter Thomén kanssa. Vuodet 1910-1911 hän toimi Turun kaupunginarkkitehtina, jonka jälkeen Krook perusti kaupunkiin oman arkkitehtitoimiston.


title: August Krook

text: August Krook on parhaiten tunnettu jugendtyylisistä rakennuksistaan. Turussa ja Porissa hänen suunnittelemiaan rakennuksia on vielä jäljellä useampia, Tampereella lähes kaikki on sen sijaan purettu.


title: August Krook

text: Krookin tunnetuimpia töitä ovat Turun synagoga (yhdessä J. Eskil Hinderssonin kanssa), Porin puuvillatehdas sekä Ruotsalainen yhteiskoulu Tampereella. Hänen päätyönään pidetään Porin kaupungintalona nykyään toimivaa uusrenessanssityylistä Junneliuksen palatsia.


title: August Krook

text:
Pori
Tampere
Turku
Salo
Hanko
Vaasa
Lahti


title: João Sassetti

text: João Vicente de Freitas Branco Sassetti (22. tammikuuta 1892 – 28. toukokuuta 1946) oli portugalilainen miekkailija. Hän kuului pronssia kalvassa saaneeseen joukkueeseen vuoden 1928 kesäolympialaisissa Amsterdamissa. Hän kilpaili myös kesäolympialaisissa 1920 Antwerpenissä ja kesäolympialaisissa 1936 Berliinissä.


title: Heinz Kaufmann

text: Heinz Kaufmann (20. syyskuuta 1913 – 24. kesäkuuta 1950) oli saksalainen soutaja. Hän kilpaili vuoden 1936 kesäolympialaisissa Berliinissä ja oli siellä mukana saamassa pronssia kahdeksikossa.


title: Birger Cederin

text: Gustaf Birger Hjalmarsson Cederin (20. huhtikuuta 1895 Höreda – 22. maaliskuuta 1942 Tukholma) oli ruotsalainen miekkailija. Hän kilpaili vuoden 1936 kesäolympialaisissa Berliinissä ja oli siellä mukana saamassa hopeaa kalvan joukkuekilpailussa.


title: Hans Drakenberg

text: Hans Drakenberg (4. helmikuuta 1901 Tukholma – 1. marraskuuta 1982 Malmö) oli ruotsalainen miekkailija. Hän kilpaili vuoden 1936 kesäolympialaisissa Berliinissä ja oli mukana saamassa hopeaa kalvan joukkuekilpailussa. Lisäksi hän sijoittui neljänneksi sen yksilökilpailussa.


title: Ikituuri

text: Ikituuri on vuonna 2011 valmistunut, Turun ylioppilaskyläsäätiön omistama, opiskelija-asuntoja tarjoava asuintornitalo Turun ylioppilaskylässä Nummen kaupunginosassa Turussa. Rakennus on näkyvä maamerkki ja erottuu hyvin saavuttaessa Helsingintietä Turkuun.


title: Ikituuri

text: Ovaalin muotoisesta tornista ja teräväkulmaisesta jalustasta koostuvassa rakennuksessa on 12 kerrosta, korkeutta 43 metriä, asuntoja 83 ja asukaspaikkoja 120. Matalaenergiataloksi rakennetussa Ikituurissa on muun muassa maalämmitysjärjestelmä, kuparijulkisivut sekä sprinklerijärjestelmä tulipalojen varalta. Läheisen Helsinginkadun vuoksi suunnittelussa kiinnitettiin myös huomiota meluntorjuntaan.


title: Ikituuri

text: Ikituuri sijaitsee Nummen kaupunginosaan kuuluvan Turun ylioppilaskylän länsiosassa, niin sanotun Nummenrannan läheisyydessä. Talon tontti rajoittuu etelässä viheralueeseen ja viereiseen Helsinginkatuun, idässä Pispalantiehen ja Sokos Hotel Caribian paikoitusalueeseen sekä pohjoisessa ja lännessä muihin Ylioppilaskylän asuintaloihin ja Kairistenkaareen. Talon edustan kautta kulkevat monet linja-autolinjat.


title: Ikituuri

text:
Turun ylioppilaskyläsäätiö eli TYS järjesti Ikituurista arkkitehtuurikilpailun vuonna 2007. TYS:n kiinteistöjohtaja Ismo Aaltosen mukaan kilpailussa painotettiin seuraavia asioita:
Kilpailuehdotuksia oli seitsemän, mutta osa ehdotuksista oli liian vaikeita toteutettaviksi. Myös kiinteistöstä aiheutuvien hoitokulujen piti jäädä maltillisiksi, ja tontin sijainnin takia myös viranomaisvaatimukset olivat tavallista tiukemmat. TYS valitsi ehdotuksista yksimielisesti Arkkitehtitoimisto Sigge Oy:n Pekka Mäen suunnitelman. Myös viranomaiset pitivät ehdotusta sopivana niin rakennuksen kuin tontinkin muodon suhteen. Mäki on suunnitellut jo aikaisemmin muun Nummerannan alueen.


title: Ikituuri

text: Ikituurin kaava vahvistettiin ja rakennuslupa sai lainvoiman syyskuussa 2009. Kaavavaiheessa rakennuksen kerroslukua nostettiin kahdeksasta kahteentoista. Rakentaminen aloitettiin 25. marraskuuta 2009, mutta urakkasopimukset allekirjoitettiin vasta 8. joulukuuta 2009. Pääurakoitsijaksi valittiin YIT Rakennus Oy. Muita urakoitsijoita olivat: LVI-töissä Saipu Oy, ilmanvaihdossa YIT Talotekniikka Oy, sähkö- ja sprinkleritöissä Tekmanni Oy. Rakennesuunnittelusta vastasi rakenteiden pääsuunnittelija Jukka Sillanpää Narmaplan Oy:sta, LVIA-suunnitelmat hoiti Insinööritoimisto Juhani Lehtonen Oy ja sähkösuunnitelmat teki Karawatski Oy.


title: Ikituuri

text: Ovaalin muotoinen rakennus on vaikea rakentaa, koska sen sädettä ei voi mitoittaa perinteisin keinoin ja myös elementtivalmistuksessa se vaati erikoisratkaisuja. Suunnittelun alkuvaiheessa rakennuksen muotona oli täydellinen ellipsi, mutta urakkalaskennan perusteella julkisivut päätettiin tehdä elementeistä, jolloin ellipsin muotoa pidettiin liian hankalana toteutettavaksi. Rakennuksen muotoa muutettiin siten, että ulkoseinän kaareva muoto tehdään lohkoista, joilla on neljä erilaista ympyränkaaren sädettä. Rakennuksen muoto on edelleen mahdollisimman lähellä alkuperäistä, ja ympyrän kaaren säde vaihtuu huoneistojen väliseinien kohdilla.


title: Ikituuri

text: Ikituuria varten tehtiin vuonna 2008 ympäristömeluselvitys, jossa tarkasteltiin tie- ja rautatieliikenteen aiheuttamaa melutasoa Ikituurin piha-alueilla sekä sen edellyttämiä julkisivujen ääneneristävyysvaatimuksia. Melutaso selvitettiin myös kerroskohtaisesti. Vuonna 2009 tehtiin raideliikenteen tärinäselvitys läheisen Helsinki–Turku-radan vuoksi. Kummatkin selvitykset teki Promethor Oy.


title: Ikituuri

text: Rakentamisen aikana ei ilmennyt kustannustasoa oleellisesti nostavia seikkoja, ja Asumisen rahoitus- ja kehittämiskeskus vahvisti kohteen kokonaishankinta-arvoksi 8 496 000 euroa. Rahoitus hoidettiin korkotukilainalla. Urakkasopimuksessa valmistumisajankohta oli maaliskuu 2011, ja rakennus vihittiin käyttöön 27. huhtikuuta 2011.


title: Ikituuri

text: Rakennus koostuu ovaalin muotoisesta torniosasta ja teräsverkolla verhoillusta kolmion mallisesta jalkaosasta. Rakennus näyttää pyöreältä, vaikka on lähempänä ellipsimuotoa ja ulkoseinät on koottu lyhyistä pätkistä. Runkona rakennuksessa on betoni ja julkisivu on patinoitua kuparilevyä sekä lasitettua parvekketta. Kuparijulkisivu on turkoosin-vihreänsävyinen, ja jalustan verhoilu on muotoon särmätty ruostutettu verkko. Sommitelmassa on myös käytetty tummempaa ja vaaleampaa patinaa. Myös asuntojen sisäpuolen ulkoseinät ovat kaarevat samoin parvekkeen kaide, mutta ikkunat ovat suorassa kulmassa. Parvekkeet sijaitsevat talon ulkoreunan sisäpuolella. Rakennuksen keskellä sijaitsevista hissi- ja porraskuiluista huoneistot avautuvat käytäviltä säteittäisesti. Rakennuksen tilavuus on 16 560 m³, kerrospinta-ala 4 684,5 m² ja bruttokerrospinta-ala 4 929 m².


title: Ikituuri

text: Korkeassa rakennuksessa on otettu huomioon myös tuulikuorma, etenkin kun sen elliptisestä muodosta johtuva tuulen imukuorman muotokerroin on tuulen suuntaisella sivulla poikkeavan suuri. Rakennuksen runko on paikalla valettua teräsbetonia, joten se kestää hyvin ja on helposti suunniteltavissa. Julkisivun kiinnityksissä on kuitenkin jouduttu käyttämään normaalista poikkeavia ratkaisuja, joissa rakennusrungon vakaus on toteutettu seinärakenteilla. Runko muodostuu varaportaan ja porrashuoneen kantavista seinistä, mutta vakautta antavat myös huoneistojen väliset säteittäiset seinät sekä kahdessa alimmassa kerroksessa pilarit. Talo sijaitsee ohuen savipatjan päällä, ja perustukset on tehty alle viiden metrin mittaisilla paaluilla porapaalutuksena suuren kuormituskapasiteetin vuoksi.


title: Ikituuri

text: Koska kupari kärsii sähkökemiallisesta korroosiosta, niin kupariset julkisivulevyt on kiinnitetty ruostumatonta terästä olevaan hattuprofiiliin joka on edelleen kiinnitetty sinkittyyn teräsrankaan. Sisäverhoukset seinissä on toteutettu kaksinkertaisella kipsilevytyksellä, joka myös eristää liikennemelua. Kipsilevy on myös melko helppo taivuttaa kaarevaan muotoon. Seinien termoranka on tehty siten, että tuulensuojavillan päällä on hattuorsista tehty ristiinkoolaus, johon julkisivun kuparilevyt eli kuparikasetit on kiinnitetty. Kuparilevyt ovat erikorkuisia, 1,5 metriä leveitä ja ne on aseteltu seinään siten, että eriväriset levyt ovat sekaisin. Levyt on valmistanut Luvata Pori Oy ja ne ovat mallia Nordic Green Living 1 ja 2.


title: Ikituuri

text:
Ikituurin rakenteiden pääsuunnittelija Jukka Sillanpää:
Katutasossa sijaitseva pohjakerros on julkisivultaan suurelta osin lasiseinää, ja se rajoittaa liikennemelua. Siellä sijaitsevat tekniset tilat, väestönsuoja ja polkupyöräsäilytys. Asunnot sijaitsevat kerroksissa 2–12. Kahdennessatoista kerroksessa sijaitsevat saunatilat ja pieni oleskelutila sekä kattoterassi, jonka lattia on lehtikuusta ja seinät itse puhdistuvaa lasia. Seinät on valaistu alhaalta ylös. Kattoterassi tekee uurteen rakennuksen yläosaan ja vie neljänneksen kerroksesta. Porrashuoneet ovat limetinvihreät, kerroskäytävät mustat ja polkupyöräparkin betoniseinä punainen.


title: Ikituuri

text: TYS halusi talon edustavan myös vihreitä arvoja, joten ikituuri rakennettiin maalämmöllä lämmitettäväksi matalaenergiataloksi. Pysäköintialueen alapuolelle on rakennettu 20 maalämpökaivoa, joiden syvyys on noin 220 metriä. Lämmin käyttövesi lämmitetään osittain kaukolämmöllä. Poisto- ja tuloilman lämpö kerätään talteen koneellisesti niin, että viileä tuloilma lämmitetään lämpimän poistoilman energialla. Kesällä on mahdollisuus viilentää tuloilmaa. Maalämpökoneisto kuolettaa laskelmien mukaan hintansa seitsemässä vuodessa.


title: Ikituuri

text: Rakennuksen väestönsuoja sijaitsee pohjakerroksessa. Se on luokitukseltaan S1, pinta-alaltaan 110,5 neliömetriä ja mitoitettu enintään 124 henkilölle. Rakennukseen on asennettu sprinklerijärjestelmä ja sähköinen palonilmoitusjärjestelmä. Hätätilanteessa porrashuoneet toimivat poistumisteinä.


title: Ikituuri

text: Ikituurin jokaisessa asuinkerroksessa (2.–12.) on kahdeksan huoneistoa. 83 asuntoa, kooltaan 30–47,5 neliömetriä, tarjoavat yhteensä 120 asukaspaikkaa. Asunnoissa, joiden pinta-ala on vähintään 35 m² voi asua kaksi henkilöä. Lohkomaisiksi suunnitellut asunnot ovat yksiöitä, ja niissä on makuuhuoneen lisäksi tupakeittiö ja kylpyhuone. Jokaisen asunnon ulkoseinä on kaareva ja kerroksissa 2.–11. on lasitetut parvekkeet. 12. kerroksessa ei ole parvekkeita, mutta asunnot ovat osittain muita kerroksia korkeampia huonetilaltaan, ja kerroksessa sijaitsee kattoterassi. Parvekkeen materiaaleina ovat harmaa kivilevy ja pintapesty betoni.


title: Ikituuri

text: Asuntojen yleisilme on vaalea: huoneiden lattiat ovat vaaleaa laminaattia ja seinät valkoiset. Keittiökaapit ovat väriltään tiilenpunaiset ja pöytälevy valkoinen. Pesutiloissa on lattialämmitys ja ne ovat kaakeloituja, lattia tummanharmailla ja seinät valkoisilla laatoilla. Sisäkatot on paneloitu puunvärisiksi.


title: Ikituuri

text: Helmikuussa 2012 asuntojen vuokrat olivat 380–613 euroa.


title: Lavotškin La-11

text: Lavotškin La-11 (, NATO-koodi "Fang") on neuvostoliittolainen toisen maailmansodan jälkeinen potkurilla ja mäntämoottorilla varustettu hävittäjäkone. Konetyyppi käytti 1 870 hevosvoiman Švetsov AŠ-82 FNV −tähtimoottoria. La-11:n siivet ja moottori olivat samat kuin La-9:ssa. Tykkiaseistuksena koneessa oli kolme 23 mm tykkiä, yksi vähemmän kuin La-9:ssä. Tykkiaseistus oli tyypiltään Nudelmann-Suranov NS-23 tai Nudelmann-Rikhter NR-23.


title: Lavotškin La-11

text: Koneen ensilento oli vuoden 1947 toukokuussa. Tuotanto lopetettiin vuonna 1951, jolloin noin 1 200 lentokonetta oli valmistunut. Konetyyppi osallistui myös Korean sotaan.


title: Lavotškin La-11

text: Konetyypin päätehtävä oli saattaa raskaita pommikoneita. Siivenkärkiin voitiin liittää lisäpolttoainesäiliöt, pidentämään lentoaikaa sekä toimintamatkaa. La-11 oli yksi aikakautensa viimeisistä potkurihävittäjistä, ja sen käytännöllinen lakikorkeus oli 10 250 metriä, huippunopeus 674 km/h ja toimintamatka 750 km. Lisäpolttoainesäiliöin varusteltuna toimintamatka piteni noin 2 500 kilometriin.


title: Michel Duchaussoy

text: Michel Duchaussoy (29. marraskuuta 1938 Valenciennes, Ranska – 13. maaliskuuta 2012) oli ranskalainen näyttelijä. Hän näytteli yli sadassa elokuvassa, monissa televisiotuotannoissa ja myös teatterissa.


title: Michel Duchaussoy

text: Duchaussoy opiskeli Lillessä ja sen jälkeen konservatoriossa Pariisissa. Hän oli kiinnitettynä Comédie-Françaiseen 1964–1984.


title: Michel Duchaussoy

text: Duchaussoyn ensimmäinen elokuvarooli oli vuonna 1962 yhdysvaltalaisessa sotaelokuvassa "Atlantin valli murtuu", jossa hänellä oli pieni sivurooli. Televisiossa hän esiintyi ensimmäisen kerran 1965 ranskalaisessa televisioversiossa "David Copperfieldista". Läpimurtonsa hän teki 1969, jolloin hän näyttelijä pääosaa Charlesia Claude Chabrolin trillerissä "Tämän miehen on kuoltava".


title: Michel Duchaussoy

text: Duchaussoy oli ehdokkaana ranskalaisen César-palkinnon saajaksi 1991 sarjassa paras miessivuosa roolistaan Louis Mallen ohjaamassa elokuvassa "Milou toukokuussa" (1990).


title: Reginald Rodrigues

text: Reginald N. Rodrigues (s. 1922) on intialainen entinen maahockeypelaaja. Hän kilpaili vuoden 1948 kesäolympialaisissa Lontoossa ja kuului siellä kultaa voittaneeseen joukkueeseen.


title: André Boerstra

text: Andries Cornelis Dirk ”André” Boerstra (11. joulukuuta 1924 Bandung, Alankomaiden Itä-Intia – 1. elokuuta 2001 Rijswijk tai 17. maaliskuuta 2016) oli alankomaalainen maahockeypelaaja. Hän saavutti joukkueineen olympiapronssia Lontoossa 1948 ja olympiahopeaa Helsingissä 1952.


title: Han Drijver

text: Johan Frederik ”Han” Drijver (11. maaliskuuta 1927 Eindhoven – 10. lokakuuta 1986 Vlaardingen) oli alankomaalainen maahockeypelaaja. Hän sai joukkueineen olympiapronssia Lontoossa 1948 ja olympiahopeaa Helsingissä 1952.


title: Chinadorai Deshmutu

text: Chinadorai Deshmutu (s. 26. lokakuuta 1932) on intialainen entinen maahockeypelaaja. Hän kilpaili vuoden 1952 kesäolympialaisissa Helsingissä ja voitti joukkueineen kultaa.


title: Grahanandan Singh

text: Grahanandan Nandy Singh (18. helmikuuta 1926 Lyallpur, Punjab – 7. joulukuuta 2014 New Delhi) oli intialainen maahockeypelaaja. Hän voitti joukkueineen kultaa sekä vuoden 1948 kesäolympialaisissa Lontoossa että vuoden 1952 kesäolympialaisissa Helsingissä.


title: Edwin Mills

text: Edwin Archer Mills (17. toukokuuta 1878 – 12. marraskuuta 1946) oli brittiläinen köydenvetäjä. Hän kuului kultaa voittaneisiin joukkueisiin vuoden 1908 kesäolympialaisissa Lontoossa ja vuoden 1920 kesäolympialaisissa Antwerpenissä. Lisäksi hän sai joukkueineen hopeaa vuoden 1912 kesäolympialaisissa Tukholmassa. Hän oli varsinaiselta ammatiltaan poliisi.


title: Korsoteoria

text: Korsoteoria () on Antti Heikki Pesosen ohjaama lyhytelokuva vuodelta 2012. Sen pääosaa esittää Armi Toivanen. Elokuva on voittanut Tampereen elokuvajuhlilla 2012 Risto Jarva -palkinnon, kotimaisen kilpailun erikoispalkinnon ja nuorisotuomariston kunniamaininnan. Se palkittiin huhtikuussa 2012 Saksassa Sehsüchten lyhytelokuvafestivaaleilla parhaan elokuvan ja parhaan näyttelijän (Armi Toivanen) palkinnoilla. Elokuva jäi näyttelijä Asko Sahlmanin viimeiseksi elokuvatyöksi.


title: Dos-à-dos

text: Dos-à-dos () on hevosajoneuvotyyppi sekä varhainen henkilöauton korimalli. Istuimet oli sijoitettu nimen mukaisesti selätysten. Hevosvaunut olivat yhden hevosen vetämät. Englanninkielisissä maissa vaunutyyppiä kutsutaan nimellä "dogcart" (”koiravaunu”), sillä sen taimmaisen istuimen voi kääntää alas, jolloin sen tilalle tuli kuljetuskehikko koiraa varten.


title: Dos-à-dos

text: Varhaisissa henkilöautoissa istumapaikkoja oli tyypillisesti neljä, eli kahdelle henkilölle kummassakin penkkirivissä. 1900-luvun alun jälkeen korityyppi harvinaistui. Se oli kuitenkin käytössä vuosina 1956–1958 valmistetussa Zündapp Janus -kääpiöautossa tilan säästämiseksi.


title: Alphonse Ducatillon

text: Alphonse Ducatillon oli belgialainen köydenvetäjä. Hän kilpaili vuoden 1920 kesäolympialaisissa Antwerpenissä ja sai siellä joukkueineen pronssia.


title: Rémy Maertens

text: Raymond Rémy Maertens oli belgialainen köydenvetäjä. Hän kilpaili vuoden 1920 kesäolympialaisissa Antwerpenissä ja sai siellä joukkueineen pronssia.


title: Voiturette

text: Voiturette oli autoilun alkuaikoina pikkuautoista käytetty nimitys. Nimi on ranskaa ja tarkoittaa sananmukaisesti "pientä vaunua". Termin otti ensimmäisenä käyttöön Léon Bollée, joka käytti sitä kolmipyöräisestä ajoneuvostaan. Pian lehdistö sekä muut autonvalmistajat laajensivat nimen koskemaan kaikkia pieniä autoja.


title: Voiturette

text: Vuoteen 1925 asti kilpa-autoilussa oli virallinen voiturette-luokka.


title: Kenton Duty

text: Kenton Duty (s. 12. toukokuuta 1995 Plano, Texas) on yhdysvaltalainen näyttelijä ja laulaja. Hän on parhaiten tunnettu vierailevan näyttelijän roolistaan "nuorena Jacobina" ABC-televisioyhtiön draamasarjan "Lost" viimeiseltä esityskaudelta ja eurooppalaisen vaihto-opiskelijan Gunther Hessenhefferin roolista Disney Channelin komediasarjassa "Shake It Up".


title: Smith Streeter

text: Smith O. Streeter (1. heinäkuuta 1851 Kanada – 1931 Thawville, Illinois, Yhdysvallat) oli roquenpelaaja. Hän kilpaili vuoden 1904 kesäolympialaisissa Saint Louisissa ja sai siellä hopeaa.


title: Smith Streeter

text: Kanadalaissyntyisellä Streeterillä oli Yhdysvaltain kansalaisuus vuodesta 1865. Hän muutti vuonna 1884 Thawvillen kylään Illinoisiin, jossa hänellä oli suuri maatila. Hän lahjoitti myöhemmin maan, jolle Thawvillen kongregationalistikirkko rakennettiin.


title: Antti Heikki Pesonen

text: Antti Heikki Pesonen (s. 1982) on suomalainen elokuvaohjaaja ja käsikirjoittaja.


title: Antti Heikki Pesonen

text: Pesonen on kotoisin Vantaalta. Hän valmistui elokuvaohjaajaksi Aalto-yliopiston taiteiden ja suunnittelun korkeakoulusta loppuvuonna 2012.


title: Antti Heikki Pesonen

text: Pesosen lyhytelokuva "Korsoteoria" (2012) palkittiin parhaana muun muassa Filmschoolfest München -festivaalilla, Sehsüchte-lyhytelokuvafestivaaleilla ja yleisöpalkinnola Premier Plans -festivaalilla Ranskassa. Parhaasta käsikirjoituksesta hän sai palkinnon Ranskassa Poitiers 35es Rencontres Henri Langlois -elokuvafestivaaleilla. Vuonna 2012 Pesonen voitti elokuvallaan myös Risto Jarva -palkinnon Tampereen elokuvajuhlilla. Samana vuonna hän voitti ensimmäisenä suomalaisena pääpalkinnon Nordic Talents -elokuvaideoiden esittelytapahtumassa.


title: Antti Heikki Pesonen

text: Pesosen ensimmäinen pitkä elokuva "Päin seinää" sai ensi-iltansa 26. joulukuuta 2014. Pesonen palkittiin elokuvasta parhaan käsikirjoituksen Jussilla.


title: Antti Heikki Pesonen

text: Pesonen käsikirjoittaa Teppo Airaksisen ohjaaman Antti Heikkisen Juice-elämäkertaan pohjaavan elokuvan.


title: Sijtse Jansma

text: Sijtse Jansma (22. toukokuuta 1898 Leeuwarden – 4. joulukuuta 1977 Amsterdam) oli alankomaalainen köydenvetäjä. Hän kilpaili vuoden 1920 kesäolympialaisissa Antwerpenissä ja sai siellä joukkueineen hopeaa.


title: Johannes Hengeveld

text: Johannes Hendrikus Hengeveld (24. joulukuuta 1894 Arnhem – 4. toukokuuta 1961 Arnhem) oli alankomaalainen köydenvetäjä. Hän kilpaili vuoden 1920 kesäolympialaisissa Antwerpenissä ja kuului siellä hopeaa saaneeseen joukkueeseen.


title: Pierre Thiriar

text: Pierre Thiriar oli belgialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaissysteemin joukkuekilpailussa.


title: Diktaattori (vuoden 2012 elokuva)

text: Diktaattori on toukokuussa 2012 ensi-iltansa saanut yhdysvaltalainen Sacha Baron Cohenin käsikirjoittama komediaelokuva. Baron Cohen näyttelee elokuvan pääosaa, muissa rooleissa näyttelevät muun muassa Ben Kingsley ja Anna Faris. Elokuvan ohjasi Larry Charles, joka ohjasi myös Baron Cohenin pseudodokumentit "Borat" ja "Brüno". Baron Cohen näyttelee kenraaliamiraali Aladeeniä, joka on kuvitteellisen Pohjois-Afrikassa sijaitsevan Wadiyan tasavallan diktaattori.


title: Édouard Taeymans

text: Édouard Taeymans (20. huhtikuuta 1893 – ?) oli belgialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaissysteemin joukkuekilpailussa.


title: Félix Logiest

text: Félix Logiest (28. kesäkuuta 1895 – ?) oli belgialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaissysteemin joukkuekilpailussa.


title: Émile Duboisson

text: Émile Duboisson oli belgialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaissysteemin joukkuekilpailussa.


title: Léopold Clabots

text: Léopold Clabots (12. maaliskuuta 1893 – ?) oli belgialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaissysteemin joukkuekilpailussa.


title: Carlo Costigliolo

text: Gian Carlo Costigliolo (10. elokuuta 1893 Genova – 16. joulukuuta 1968 Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuekilpailussa. Samaan joukkueeseen kuului hänen veljensä Luigi Costigliolo.


title: Carlo Costigliolo

text: Lopetettuaan kilpailun Costigliolo siirtyi valmennustehtäviin ja toimi lisäksi tuomarina kesäolympialaisissa 1932, 1936 ja 1956.


title: Luigi Costigliolo

text: Luigi Costigliolo (24. huhtikuuta 1892 Genova – 22. elokuuta 1939 Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja voitti siellä kultaa joukkuekilpailussa. Lisäksi hän sijoittui moniottelussa (yksilökilpailussa) kahdeksanneksi. Myös hänen veljensä Carlo Costigliolo kilpaili olympialaisissa.


title: Silvio Baracchini

text: Silvio Baracchini (s. 28. elokuuta 1950 Genova) on italialainen entinen vesipalloilija.


title: Silvio Baracchini

text: Baracchini osallistui vuoden 1972 kesäolympialaisiin Münchenissä ja kuului siellä kuudenneksi sijoittuneeseen joukkueeseen. Hän kilpaili myös vuoden 1976 kesäolympialaisissa Montrealissa saaden joukkueineen hopeaa.


title: Alessandro Ghibellini

text: Alessandro Ghibellini (s. 15. lokakuuta 1947 Genova) on italialainen entinen vesipalloilija. Hän sai vuoden 1976 kesäolympialaisissa Montrealissa joukkueineen hopeaa. Aiemmin hän oli kuulunut joukkueisiin, jotka sijoittuivat neljänneksi vuoden 1968 kesäolympialaisissa Méxicossa sekä kuudenneksi vuoden 1972 kesäolympialaisissa Münchenissä.


title: HK Donbass

text: HK Donbass (, ) on ukrainalainen jääkiekkojoukkue Družkivkasta, Donetskin alueelta. Seura pelaa Ukrainan jääkiekkoliigassa. HK Donetsk on voittanut Ukrainan mestaruuden kuudesti.


title: HK Donbass

text: HK Donbass perustettiin Donetskissa vuonna 2005. Se pelasi Ukrainan pääsarjassa Vyštša Lihassa vuosina 2005–2011. Kaudeksi 2011–2012 Donbass Donetskin edustusjoukkue siirtyi VHL-liigaan Venäjän toiseksi korkeimmalle sarjatasolle, kakkosjoukkueen jatkaessa uudistetussa Ukrainan pääsarjassa PHL:ssä. Kaudeksi 2012–2013 Donbass Donetsk liittyi laajennusjoukkueena KHL-liigaan. Donetskissa sijainneeseen seuran Družba-kotihalliin (suom. Ystävyys) mahtui 4 130 katsojaa. Ensimmäisellä KHL-kaudella Donbass Donetsk pelasi Bobrov-divisioonassa kaudella 2012–2013, toisella Tarasov-divisioonassa.


title: HK Donbass

text: Ukrainan poliittisen tilanteen vuoksi Donbass Donetsk ei pelannut KHL:ää kaudella 2014–2015, eikä ole sen jälkeen osallistunut sarjaan. Joukkue siirrettiin Družkivkan kaupunkiin vuonna 2015 ja se liittyi kaudella 2015–2016 Ukrainan pääsarjaan.


title: Norman Reedus

text: Norman Mark Reedus (s. 6. tammikuuta 1969 Hollywood, Florida) on yhdysvaltalainen näyttelijä. Hänet tunnetaan ehkä parhaiten Murphy MacManuksena elokuvissa "Boondock Saints – Etelä-Bostonin enkelit" ja "Boondock Saints 2" sekä Daryl Dixonina televisiosarjassa "The Walking Dead". Reedus on myös ohjannut useita videoita.


title: Norman Reedus

text: Reedus syntyi 6. tammikuuta 1969 Hollywoodissa, Floridassa ja kuukautta myöhemmin hän muutti Los Angelesiin, Kaliforniaan. Hän myös asui useissa kaupungeissa eri maissa kuten Japanissa, Iso-Britanniassa ja Espanjassa. Myöhemmin hän työskenteli Harley-Davidsonin myymälässä Venicessä, ja samalla hän kuvitti taidetöitä erilaisissa näytöksissä taidemaalarina, valokuvaajana, kuvataiteilijana ja videotaiteilijana. Hän sai ensikosketuksensa näyttelemiseen Tiffany Theaterin näytelmässä "Maps for Drowners" Sunset Boulevardilla.


title: Norman Reedus

text: Reeduksen ensimmäinen elokuva oli vuonna 1997 Guillermo del Toron kauhuelokuva "Mimic – ääretön vaara", jossa hän näytteli Jeremyn roolin. Hän oli tuolloin 28-vuotias. Hänellä on myös ollut rooleja elokuvissa "Floating", "Six Ways to Sunday", "Deuces Wild," "Blade II", "Pelkkää puhetta", "8 mm – kahdeksan millimetriä", "American Gangster", "Hero Wanted" ja "Moscow Chill". Vuonna 2005 hänellä oli pieni osa Christian Alvartin saksalaisessa elokuvassa "Antibodies". Vuonna 2008 hän näytteli elokuvassa "Red Canyon" Macin roolin. Reedus on myös tunnettu roolistaan Murphy MacManusina Troy Duffyn elokuvassa "Boondock Saints – Etelä-Bostonin enkelit" (1999), jossa Reedusin vasanäyttelijöinä esiintyivät Sean Patrick Flanery ja Willem Dafoe. Reedus on myös näytellyt Flaneryn kanssa vuoden 2009 jatko-osassa "Boondock Saints 2".


title: Norman Reedus

text: Hän on myös esittänyt Daryl Dixonia AMC:n sarjassa "The Walking Dead" vuodesta 2010. Sarja on jatkunut yhdeksännelle kaudelle. Alkuperäisestä sarjakuvasta poikkeava Darylin roolihahmo luotiin erityisesti Reedusille sen jälkeen, kun hän oli koe-esiintynyt Merle Dixonin roolia varten. "The Walking Dead" -sarjakuvan luoja Robert Kirkman totesi, että oli kunnia saada Reedus mukaan ohjelmaan. Hän oli läsnäolollaan ja tavalla, miten hän ottanut roolin haltuun, määritellyt Daryl Dixonin.


title: Norman Reedus

text: Reedus on esiintynyt seitsemässä musiikkivideossa: ”Cats In The Cradle” (Ugly Kid Joe), ”Strange Currencies” (R.E.M.), ”Fake Plastic Trees” (Radiohead), ”Violently Happy” (Björk), ”Wicked as It Seems” (Keith Richards), ”Judas” (Lady Gaga) ja ”Gypsy Woman” (Hilary Duff). Reedus on myös tehnyt mallin töitä Pradalle, Alessandro Dell'Acqualle ja Durbanille.


title: Norman Reedus

text: Nykyisin hän esittelee taideteoksiaan gallerioissa New Yorkissa, Berliinissä ja Frankfurtissa.


title: Norman Reedus

text: Reeduksella on poika, Mingus Lucien Reedus (nimetty legendaarisen jazz-muusikko Charles Mingusin mukaan) perulais-tanskalaisen mallin Helena Christensenin kanssa. Reedus kuitenkin erosi Christensenistä vuonna 2003. Reedus asuu poikansa kanssa New Yorkissa, jossa Mingus aloittelee mallin uraansa.


title: Norman Reedus

text: Nykyisen tyttöystävänsä, saksalaissyntyisen näyttelijän Diane Krugerin hän tapasi yhteisen elokuvan Skyn kuvauksissa 2015. He odottavat ensimmäistä yhteistä lastaan jonka on määrä syntyä loppuvuodesta 2018.


title: Norman Reedus

text: Reedus on ohjannut kolme lyhytelokuvaa ja musiikkivideoita. Hänen lyhytelokuvansa ovat nimeltään "Rub", "I Thought of You" ja "Filthy Little Fruit". Reedusin ensimmäinen pitkän elokuvan esikoisohjaus oli vuoden 2008 alussa. Hän toimii New Yorkissa elokuvan tuotantoyhtiössä nimeltä Bigbaldhead.


title: Ykköspesis-kausi 2011

text:
Runkosarja pelattiin kaksinkertaisena sarjana, jolloin joukkueille kertyi yhteensä 22 runkosarjaottelua.
Runkosarjan päätyttyä kuusi parasta joukkuetta pääsivät pudotuspeleihin: kaksi parasta suoraan välieriin ja loput neljä joukkuetta puolivälieriin, jotka pelattiin otteluparein 3–6 ja 4–5. Puolivälierät ja välierät pelattiin paras kolmesta -järjestelmällä, loppuottelut paras viidestä. Kotietu oli aina runkosarjassa paremmin sijoittuneella. Loppuotteluiden voittaja nousi suoraan Superpesikseen kaudelle 2012.


title: White River Junction

text: White River Junction (suomeksi Whitejoen liittymä) on kylä Yhdysvaltain Vermontin osavaltiossa. Se on yksi Hartfordin kunnan viidestä kylästä. Kylän asukasluku oli vuonna 2000 2 569.


title: White River Junction

text:
Kylä oli tunnettu suuresta rautatieasemastaan. Sen rautatieasemalla on edelleen suuri pysäkki Amtrakin Vermonter-junalle. Nykyään kylän läpi menevät osavaltion toiseksi suurimmat autotiet.
Kylän keskustassa on paljon paikallisia maamerkkejä. Yksi niistä on seinämaalaus joka sanoo vain ”ROOM WITH BATH” (huone kylvyllä). Kylässä on Hotel Coolidge, 26 hengen retkeilymaja. Kylässä on myös kaksivuotinen taidekoulu. Northern Stage on paikallinen teatteri. White River Junctionissa on myös yksi Vermontin kahdesta stripteasepaikasta.


title: Viipurin ja Savonlinnan lääni

text: Viipurin ja Savonlinnan lääni () oli vuonna 1634 perustettu lääni, joka käsitti suurin piirtein nykyiset Pohjois-Savon, Etelä-Savon, Etelä-Karjalan ja Kymenlaakson maakunnat sekä Viipurin ympäristön ja Karjalankannaksen länsiosan. Läänin pääkaupunki oli Viipuri.


title: Viipurin ja Savonlinnan lääni

text: Läänin perustettiin alun perin nimellä Karjalan lääni. Vuosina 1641–1650 lääni oli väliaikaisesti jaettuna Viipurin lääniksi ja Savonlinnan lääniksi. Vuonna 1650 nämä yhdistettiin nimellä Viipurin ja Savonlinnan lääni.


title: Viipurin ja Savonlinnan lääni

text: Isonvihan päättäneessä Uudenkaupungin rauhassa vuonna 1721 läänin kaakkoisosa luovutettiin Venäjälle suunnilleen nykyisen valtakunnanrajan mukaisesti. Ruotsille jääneistä läänin osista muodostettiin yhdessä Käkisalmen läänin länsi- ja pohjoisosien kanssa Savonlinnan ja Kymenkartanon lääni.


title: RC Motorsport

text: RC Motorsport on italialainen pikkuformulatalli, joka kilpailee nykyään Italian F3 ja Formula Abarth sarjoissa. Talli perustettiin vuonna 1989. Talli on voittanut neljä italian F3 sarjan mestaruutta vuosina 1992, 1994, 1996 ja 1997. Talli on aiemmin kilpaillut World Series by Renault ja Formula 3 Euroseries sarjoissa.


title: QF 3 naulan Hotchkiss

text: QF 3 naulan Hotchkiss tai Canon Hotchkiss à tir rapide de 47 mm oli kevyt 47 millimetrin laivatykki, joka esiteltiin 1886 torjumaan keveiden ja nopeiden alusten kuten torpedoveneiden hyökkäykset raskaampia pinta-aluksia vastaan. Myöhemmin tykkiä käytettiin sukellusveneiden torjuntaan. Tykkimallia käytettiin myös rannikkotykkinä ja ensimmäisen maailmansodan lopulla myös ilmatorjunta-aseena.


title: QF 3 naulan Hotchkiss

text: Amiraliteetti tilasi ensimmäiset tykit huhtikuussa 1895 Hotchkissilta. Tykki otettiin laivasto käyttöön 1886 nimettynä Ordnance QF 3 pounder Hotchkissiksi. Elswick Ordnance Company aloitti tykin lisenssivalmistuksen ja yhtiö vastaanotti ensimmäisen tilauksensa Amiraliteetilta tammikuussa 1898.


title: QF 3 naulan Hotchkiss

text: Tykin Mk I mallia valmistettiin 3133 kappaletta, joista 209 oli alikaliiperisia koulutusaseita. Mk II oli maavoimille tarkoitettu pyörälavetille asennettu malli. Tätä mallia toimitettiin laivastolle 17 kappaletta. Mk III ja Mk IV olivat Japaniin ja Venäjälle toimitettuja aseita.


title: QF 3 naulan Hotchkiss

text: Ensimmäisessä maailmansodassa tykkimalli oli jo vanhentunut ja pääosin se oli korvattu tehokkaammalla Vickersin suunnittelemalla 3 naulan tykillä. Runsaasti tykkejä kuitenkin palautettiin palvelukseen vielä toisessa maailmansodassa ja ne asennettiin apualuksina käytettyihin kauppalaivoihin. Lisäksi tykkejä asennettiin suojaamaan satamia nopeilta mereltä tulleilta iskuilta ennen uuden 6 naulan 10 cwt tykin käyttöön ottoa. Pieni määrä oli käytössä vielä 1950-luvulla ampumakoulutusaseina.


title: QF 3 naulan Hotchkiss

text: Tykkimallia tilattiin ensimmäisen kerran 1888 ja 1. tammikuuta 1901 mennessä laivasto oli vastaanottanut kaikkiaan 963 tykkiä, joista suuri osa oli valmistettu lisenssillä Obuhovin tehtaalla. Jalustana käytettiin Hotchkissin jalustaa ja olkatukea suuntaamiseen. Tykkiä käytettiin Venäjän–Japanin sodassa 1905, jossa se osoittautui tehottomaksi keisarillisen Japanin laivaston torpedoveneiden torjunnassa. Tykki korvattiin Canetin 75 millimetrin M1891 tykillä, joita valmistettiin myös Obuhovin tehtaalla lisenssillä.


title: QF 3 naulan Hotchkiss

text: Yhdysvalloilla oli käytössään tykki, joka nimettiin 3 pdr Mk I Mod 1:ksi, joka oli alkuperäinen Hotchkissin toimittama tykkimalli. Sama tykki teräsvalmisteisena sai merkinnän Mod 2. Mod 0 oli koekäytössä ollut tykkimalli. Yhdysvaltain mallinumerointi oli Mk I:stä eteenpäin seuraava:


title: Kymenkartanon ja Savon lääni

text: Kymenkartanon ja Savon lääni () oli 1747-1775 toiminut Suomen entinen lääni, joka käsitti Ruotsille Turun rauhan 1743 jälkeen jääneet osat entisestä Savonlinnan ja Kymenkartanon läänistä. Lääniin liitettiin myös joitakin alueita Uudenmaan ja Hämeen läänistä. Se käsitti suurin piirtein nykyiset Pohjois-Savon ja Pohjois-Karjalan maakunnat, suurimman osan nykyistä Etelä-Savon maakuntaa sekä pieniä osia nykyisistä Päijät-Hämeen, Kymenlaakson ja Uudenmaan maakunnista. Läänin hallintopaikkana oli Loviisa. Vuonna 1775 lääni jaettiin Kymenkartanon lääniksi ja Savon ja Karjalan lääniksi.


title: Kymenkartanon ja Savon lääni

text: Vuoden 1751 henkikirjan mukaan Kymenkartanon ja Savon lääniin kuuluivat seuraavat kihlakunnat ja pitäjät:


title: Ariommat

text: Ariommat (Ariommatidae) on ahvenkaloihin kuuluva heimo. Heimon lajeja tavataan lämpimistä valtameristä.


title: Ariommat

text: Ariommien heimoon kuuluu yksi suku ja lähteestä riippuen 6–8 lajia. Lajeja ovat muun muassa ariomma ("Ariomma bondi"), ruskoariomma ("Ariomma melanurus") ja täpläariomma ("Ariomma regulus"). Ariommat ovat pienikokoisia kaloja ja saavuttavat yleensä noin 20 cm:n pituuden. Ruumiinmuodoltaan ne ovat ovaalinmallisia kaloja. Ariommilla on kaksi selkäevää, jotka ovat vain hieman erillään toisistaan. Etumainen selkäevä on piikikäs. Kalojen pyrstöevä on selkeästi haarautunut ja pyrstön varressa on kaksi kölimäistä uloketta. Ariommien suu ja hampaat ovat pienet. Suomut ovat ariommilla suurikokoiset ja tyypillisesti väriltään harmaat. Ruumiissa voi olla myös tummempia täpliä ja poikasilla on kolme pystyraitaa.


title: Ariommat

text: Ariommalajeja tavataan trooppisista ja subtrooppisista vesistä Yhdysvaltain ja Etelä-Amerikan länsi- ja itärannikolta, Afrikan ja Aasian rannikkoalueilta ja Tyynestämerestä. Ne ovat parvissa eläviä kaloja, jotka liikkuvat yleensä lähellä mutapohjaa mannerjalustoilla ja avomerellä. Nuoret kalat liikkuvat tyypillisesta aikuisia ariommia matalammissa vesissä. Monet ariommalajit ovat rasvaisia ja hyviä ruokakaloja.


title: Civilization V: Gods & Kings

text: Sid Meier’s Civilization V: Gods & Kings on ensimmäinen lisäosa "Civilization V" -strategiapeliin. Se julkistettiin helmikuussa 2012 ja julkaistiin 22. kesäkuuta 2012 maailmanlaajuisesti (19. kesäkuuta Yhdysvalloissa). Lisäosa toi peliin muun muassa uskonnot ja tiedustelun.


title: Civilization V: Gods & Kings

text: Gods & Kings tarjoaa pelaajille 27 uutta yksikköä, 13 uutta rakennusta, 9 uutta ihmettä, ja 9 uutta sivilisaatiota. Diplomatiaan on lisätty vakoilu, suurlähetystöt (näyttää pääkaupungin sijainnin ja tuo enemmän vaihtoehtoja diplomatiaan, esimerkiksi voit sallia vapaan kulkemisen alueellasi) ja uuden tyyppiset kaupunkivaltiot (uskonnolliset ja kaupalliset). Kaupunkivaltioilla on myös uudenlaiset tehtävät, entistä strategisempi merkitys pelissä ja diplomatia niiden kanssa on enemmän riippuvainen niille tehdyistä palveluksista kuin rahasta. Lisäksi sodankäyntiä on paranneltu lisäämällä parempi tekoäly ja lähitaistelua tukevat meriyksiköt (jotka pystyvät myös valtaamaan rannikkokaupunkeja). Myös yksiköiden päällekkäin sijoittaminen samaan kuusikulmioruutuun on joustavampaa. Sotiminen on hidastempoisempaa ja strategisempaa kuin ennen, sillä yksikköjen HP on nostettu kymmenestä sataan. Diplomatiavoitto on muuttunut myös siten, että sivilisaatiot eivät voi enää äänestää itseään voittajaksi.


title: Civilization V: Gods & Kings

text: Pelissä on kolme uutta skenaariota: Rooman tuho, keskiajan lopulle sijoittuva "Kohti renessanssia" ja steampunk-skenaario.Lisäosassa on myös mukana Espanja (johtajana Isabella I), joka on julkaistu aikaisemmin DLC:nä.


title: Civilization V: Gods & Kings

text: Pelaaja pystyy nyt perustamaan suurlähetystöjä muiden sivilisaatioiden kanssa. Pelaaja saa vakoojayksikön jokaisen aikakauden alussa, alkaen renessanssiajasta. Ensimmäinen sivilisaatio joka pääsee renessanssiajalle avaa tiedustelun kaikille sivilisaatioille. Englannilla on bonuksena ylimääräinen vakoiluyksikkö, mutta jokainen pelaaja voi myös rakentaa National Intelligence Agency rakennuksen jonka rakennettuaan saa yhden vakoojan lisää.


title: Civilization V: Gods & Kings

text: Vakoojat pystyvät varastamaan teknologiaa, manipuloimaan kaupunkivaltioiden äänestyksiä, suorittamaan tiedusteluja ja saamaan selville muiden sotasuunnitelmia, joista voi halutessaan varoittaa. Poiketen kuitenkin edellisistä osista, sivilisaatiot eivät kouluta vakoojia ja ne eivät ole pelattavia yksiköitä. Sen sijaan pelaajalla on uusi tiedusteluikkuna, missä ohjataan tiedustelutehtäviä. Vakoojat saavat myös kokemusta tekemistään tehtävistä (vakooja aloittaa alokkaana, siirtyy agentiksi ja lopulta erikoisagentiksi).


title: Civilization V: Gods & Kings

text: Kiinniotettuina vakoojat teloitetaan joidenka tilalle tulee myöhemmin uusi alokas vakooja.


title: Civilization V: Gods & Kings

text: Lisäosa tuo peliin uskonnon, jonka mekanismi on samantyylinen kuten kulttuurissa ja tieteessä on tällä hetkellä. Pelaaja kerää "uskoresursseja" (faith), jota voidaan saada esim. rakennuksista, ihmeistä tai tiettyjen siviilisaatioiden kyvyistä. God & Kingsissä on yksitoista uskontoa: buddhalaisuus, kristinusko, kungfutselaisuus, hindulaisuus, islam, juutalaisuus, šintolaisuus, sikhiläisyys, taolaisuus, tengrismi ja zarathustralaisuus, joidenka nimiä voi halutessaan muokata. Uskontoihin ei ole asetettu tiettyjä piirteitä: pelaajat päättävät itse miten he ja muut hyötyvät uskonnostaan.


title: Civilization V: Gods & Kings

text: Uskonnot alkavat primitiivisista pantheonista jotka ovat valittavana pelin alkupuoliskolla. Kun sivilisaatio saa ensimmäisen profeettansa, niin pantheonin pystyy muuttamaan uskonnoksi. Uskonnot ovat hyvin muokattavissa: ne siviilisaatiot jotka ehtivät perustaa uskonnon pääsevät valitsemaan monista pienistä bonuksista oman uskontonsa. Näin siviilisaatiot voivat muokata oman uskontonsa sillä tavalla että he hyötyvät siitä eniten, esim. sotaisat siviilisaatiot voivat valita ne bonukset jotka auttavat heitä sodankäynnissä. Uskonnon perustamisen jälkeen Uskoresursseilla pystyy ostamaan rakennuksia (mm. katedraaleja, moskeijoita) ja yksiköitä (mm. lähetyssaarnaajia) joidenka hinta nousee ajan kuluessa.


title: Civilization V: Gods & Kings

text: Uskonnot leviävät itsestään jopa kymmenen kuusikulmioruudun pituudella. Käyttämällä profeettoja ja lähetyssaarnaajia, pelaaja pystyy levittämään manuaalisesti uskontoaan muihin sivilisaatioihin. Pelissä on myös mukana inkvisiittori-yksiköitä jotka poistavat vääräuskoiset pelaajan omista kaupungeista. Ajan kuluessa lähetyssaarnaajien ja profeettojen kulut alkavat nousemaan, joten paras aika levittää uskontoaan on mahdollisimman aikaisin.


title: Civilization V: Gods & Kings

text: Uskonnot vaikuttavat vahvasti diplomatiaan ja sivilisaatioiden välisiin suhteisiin aina moderniin aikaan asti, mutta alkavat heiketä jo renessanssiajalla. Modernilla ajanjaksolla uskontojen sijaan sivilisaatioiden suhteisiin vaikuttavat ideologiat (Vapaus, Autokratia ja Järjestys).


title: Civilization V: Gods & Kings

text: Lisäosassa on kaksi uutta kaupunkivaltiotatyyppiä: uskonnolliset (tuovat uskoresursseja) ja kaupalliset (tuovat iloisuutta ja ylellisyysresursseja). Kaupunkivaltiot voivat tarjota jopa kolme tehtävää yhtä aikaa ja lisäosaan on myös lisätty uudentyyppisiä tehtäviä. Kaupunkivaltiota voi myös uhkailla tuomalla sotilasyksikkönsä niiden lähettyville ja kiristää hyödykkeitä.


title: Civilization V: Gods & Kings

text: Golden Joystick Awards -palkinto parhaan strategiapelin sarjassa.


title: Otto Ernst Boije

text: Otto Ernst Boije (1719 - 1781) oli sotaneuvos ja maaherra. Boije toimi Savon ja Karjalan läänin maaherrana 1775-1781.


title: Otto Ernst Boije

text: Boije omisti Tyrvännöllä Lahdentaan kartanon. Hän perusti Lahdentakaan ja Mäenpäähän kehruukoulun ja Hämeenlinnaan pellavatehtaan.


title: Afonso

text: Afonso voi tarkoittaa seuraavia:


title: Luettelo Suomen kasveista

text: Luettelo Suomen kasveista sisältää Suomessa luonnonvaraisena kasvavat siemenkasvilajit. Luettelossa on alkuperäisiä lajeja, muinaistulokkaita, uustulokkaita sekä villiytyneitä puutarha- ja koristekasvikarkulaisia. Lajit ovat heimoittain systemaattisessa järjestyksessä. Osasta lajeista luettelossa on myös lajin alalajeja sekä muunnoksia.


title: Minotaur-luokka (risteilijä, 1906)

text: Minotaur-luokka oli Britannian kuninkaallisen laivaston kolmen aluksen muodostama panssariristeilijäluokka. Luokan alukset valmistettiin 1905-1909. Ne palvelivat ensimmäisessä maailmansodassa kaikkien osallistuessa Skagerrakin taisteluun, jossa "HMS Defence" upposi. Jäljelle jääneet alukset romutettiin pian sodan päätyttyä.


title: Minotaur-luokka (risteilijä, 1906)

text: Luokka oli viimeinen kuninkaalliselle laivastolle valmistettu ensiluokan panssariristeilijäluokka. Niiden aseistuksena oli vähemmän 9,2 tuuman tykkejä kuin edeltäneen Warrior-luokan aluksissa, mutta ne oli asennettu kahteen keskelle laivaa asennettuun torniin pareittain. Tämä mahdollisti yhtä suuren täyslaidallisen kuin aiemmin. Apuaseina olleet 7,5 tuuman tykit olivat raskaampia kuin aiemmin ja ne oli asennettu viiteen yksiputkiseen torniin kummallekin laidalle.


title: Minotaur-luokka (risteilijä, 1906)

text: Panssarointia oli kevennetty aiempaan luokkaan verrattuna. Kannen panssarointia oli kevennetty tuumalla sen ollessa vain 0,75 tuumaa. Ylempi vyö oli poistettu tarpeettomana.


title: Minotaur-luokka (risteilijä, 1906)

text: * = arvioitu hinta aseistettuna


title: Pohjanmaan lääni

text: Pohjanmaan lääni () oli vuonna 1634 perustettu Suomen lääni, joka käsitti Pohjanmaan historiallisen maakunnan. Lääni jaettiin väliaikaisesti eteläiseen Vaasan lääniin ja pohjoiseen Oulun lääniin vuosiksi 1642–1648. Vuosina 1654–1668 ja 1669–1674 lääni oli osa Ruotsin Uumajasta hallinnoitua Västerbottenin ja Pohjanmaan lääniä. Lääni jaettiin uudelleen ja tällä kertaa lopullisesti Vaasan lääniksi ja Oulun lääniksi vuonna 1775 ja samalla Vaasan lääniin siirrettiin Uudenmaan ja Hämeen läänin pohjoisosa ja Turun ja Porin läänin koillisosa.


title: Luettelo Suomen kasveista sanikkaiset

text: Luettelo Suomessa kasvavista luonnonvaraisista sanikkaisista: Luettelo sisältää heimoittain jaoteltuna sanikkaisiksi kutsutut kasvit eli liekomaiset, kortteet ja saniaiset.


title: BL 9,2 tuuman Mk XI -laivatykki

text: 9,2 tuuman BL Mk XI -laivatykki oli brittiläinen 50 pituuskaliiperin laivatykki, joka oli palveluskäytössä ensimmäisessä maailmansodassa. Se oli asennettuna panssariristeilijöille pääaseiksi ja varhaisille taistelulaivoille apuaseiksi. Tykin putken pidentämisellä aiempaan versioon verrattuna pyrittiin nostamaan lähtönopeutta ja siten lisäämään kantamaa tai kranaatin läpäisykykyä. Malli oli viimeinen kuninkaallisen laivaston 9.2 tuuman tykki.


title: BL 9,2 tuuman Mk XI -laivatykki

text: Vuonna 1902 Ordnance Board esitti panoksen kasvattamista, jotta putkipaine nousisi ja lähtönopeus kasvaisi. Tammikuussa 1903 annettiin määräys asian tutkimisesta ja suunnittelun tuloksena oleva Mk X tykki ei juurikaan poikennut edeltäjistään. Vickers kuitenkin jatkoi omin päin tutkimusta, minkä perustana käytettiin Amiraliteetin kanssa käytyjä keskusteluja Lord Nelson -luokan aseistamisesta. Vickersin malli kilpaili Ordnance Boardin suunnittelun pohjalta tehdyn aseen kanssa menestyksekkäästi tullen valituksi.


title: BL 9,2 tuuman Mk XI -laivatykki

text: Amiraalineuvosto hyväksyi uuden mallin alkuvuodesta 1905 Lord Nelson - ja Minotaur-luokkien aseistamiseksi. Ensimmäiset kaksi tykkiä valmistuivat vielä vuonna 1905. Niiden suunniteltu kestoikä oli 300 laukausta ammuttaessa kordiittitäytteisiä MD kranaatteja.


title: BL 9,2 tuuman Mk XI -laivatykki

text: Tykkien kaksiputkinen Mk VII ja yksiputkinen MK VIII asennus mahdollistivat +15 - -15 asteen korkeuskulman muutoksen ja sekä sivu- että korkeussuuntaus tapahtui hydraulisesti. Tykit voitiin ladata 6,5 - -5 asteen korkeuskulmilla. Kaksiputkinen asennus mahdollisti jopa neljän laukauksen minuuttinopeuden tykkiä kohden. Tornin etu- ja takaseinän panssaroinnin paksuus oli kahdeksan tuumaa ja sivujen tuuman vähemmän.


title: BL 9,2 tuuman Mk XI -laivatykki

text: Tykit asennettiin seuraaviin aluksiin:


title: Cram Competition

text: Cram Motorsport aiemmin nimellä Cram Competition on italialainen pikkuformulatalli, joka kilpailee nykyään Formula Renault Alps ja Italian Formula 4 -sarjoissa. Aiemmin talli on kilpaillur Sveitsin Formula Renault, Italian Formula Renault ja Formula Abarth sarjoissa. Talli perustettiin vuonna 1994. Talli on voittanut International Formula Master sarjan mestaruuden vuonna 2007 Jerome D'Ambrosion voimin ja neljä italian Formula Renault sarjan mestaruutta vuosina 2000, 2002, 2004 ja 2006. Talli on aiemmin kilpaillut World Series by Renault ja Eurocup Formula Renault sarjoissa vaihtelevalla menestyksellä.


title: HMS Dove (1898)

text: HMS Dove oli Britannian Kuninkaallisen laivaston Bullfinch-luokan torpedovenehävittäjä.


title: HMS Dove (1898)

text: Sen köli laskettiin 17. syyskuuta 1896 Earle's Shipbuildingilla Hullissa telakkanumerolla 414 ja alus laskettiin vesille 21. maaliskuuta 1898. Alus valmistui heinäkuussa 1901.


title: HMS Dove (1898)

text: "HMS Dove" palveli Britteinsaarilla ja alus myytiin 1920 romutettavaksi.


title: Ron Tugnutt

text: Ron Tugnutt (synt. 22. lokakuuta 1967 Scarborough, Ontario) on kanadalainen jääkiekkovalmentaja ja entinen jääkiekkomaalivahti. Tugnutt pelasi aktiiviurallaan 16 kautta NHL:ssä, minkä jälkeen hän siirtyi valmentajaksi.


title: Ron Tugnutt

text: Tugnutt pelasi junioriuransa aikana ensin Toronton alueen MTHL-junnuliigan joukkueessa Toronto Red Wings, OJHL-liigan joukkueessa Weston Dukes ja kolme vuotta junioroiden pääsarjan OHL-liigan Petersborough Petesissä. Toisen OHL-kautensa päätteeksi Quebec Nordiques varasi hänet NHL:n varaustilaisuuden neljännellä kierroksella.


title: Ron Tugnutt

text: Tugnutt siirtyi Quebecin organisaatioon kaudeksi . Ensimmäisenä kahtena kautena Tugnutt pelasi suurilta osin Quebecin farmijoukkueessa AHL-liigassa. Hän vakiinnutti paikkansa Quebecissa kaudella ja seuraavana vuonna hänestä tuli seuran aloittava maalivahti. Quebec myi Tugnuttin kaudella farmipelaaja Brad Zavishan kanssa Edmonton Oilersiin vaihdossa Martin Ručínskýyn.


title: Ron Tugnutt

text: Edmontonissa Tugnutt pelasi Bill Ranfordin varamaalivahtina kaksi kautta. Kauden alussa tehdyssä laajennusvarauksessa Tugnutt siirtyi Mighty Ducks of Anaheimiin, jossa hän ehti pelata 28 ottelua ennen kuin Montreal Canadiens hankki hänet pelaajakaupassa, jossa Stéphan Lebeau matkasi Anaheimiin.


title: Ron Tugnutt

text: Montrealissa Tugnutt ei saanut paljoa peliaikaa Patrick Roy'n varamaalivahtina, eikä hän jatkanut Montrealissa hänen sopimuksensa päätyttyä. Kaudeksi Tugnutt teki vuoden mittaisen sopimuksen Washington Capitalsin kanssa, mutta vietti koko kauden farmijoukkueessa Portland Piratesissa.


title: Ron Tugnutt

text: Kaudeksi Tugnutt teki sopimuksen Ottawa Senatorsin kanssa ja hän jakoi peliajan Damian Rhodesin kanssa. Ottawa saavutti pudotuspelit kahtena seuraavana vuonna ja kaudella Tugnutt valittiin un liigan pienimmän päästettyjen maalien keskiarvon ansiosta. Kesken kauden otteitaan heikentänyt Tugnutt myytiin Pittsburgh Penguinsiin vaihdossa Tom Barrassoon.


title: Ron Tugnutt

text: Tugnutt ei kuitenkaan jäänyt Pittsburghiin vaan hän siirtyi urallaan toistamiseen laajennusvarauksessa uuteen joukkueeseen ja aloitti kauden Columbus Blue Jacketsissa. Hän oli joukkueen selvä ykkösmaalivahti kahden seuraavan kauden ajan.


title: Ron Tugnutt

text: Kesällä 2002 Tugnutt myytiin Dallas Starsiin vaihdossa tulevan varaustilaisuuden varausvuoroihin. Dallasissa hän pelasi kaksi kautta, edustaen välillä myös joukkueen farmiseuraa Utah Grizzliesiä. 2004–2005 jälkeen Tugnutt ei saanut enää sopimusta yhdenkään joukkueen kanssa ja hän lopetti pelaajauransa.


title: Tamás Faragó

text: Tamás Faragó (s. 5. elokuuta 1952 Budapest) on unkarilainen entinen vesipalloilija. Hän voitti joukkueineen kultaa vuoden 1976 kesäolympialaisissa Montrealissa. Lisäksi hän kuului joukkueisiin, jotka saivat hopeaa vuoden 1972 kesäolympialaisissa Münchenissä ja pronssia vuoden 1980 kesäolympialaisissa Moskovassa.


title: Tibor Cservenyák

text: Tibor Cservenyák (s. 8. elokuuta 1948 Szolnok) on unkarilainen entinen vesipalloilija. Hän voitti joukkueineen kultaa vuoden 1976 kesäolympialaisissa Montrealissa ja kuului lisäksi hopeaa saaneeseen joukkueeseen vuoden 1972 kesäolympialaisissa Münchenissä.


title: Endre Molnár

text: Endre Molnár (s. 23. heinäkuuta 1945 Gheorgheni) on unkarilainen entinen vesipalloilija. Hän voitti joukkueineen kultaa vuoden 1976 kesäolympialaisissa Montrealissa. Lisäksi hän kuului joukkueisiin, jotka saivat hopeaa kesäolympialaisissa 1972 sekä pronssia kesäolympialaisissa 1968 ja 1980.


title: Dénes Pócsik

text: Dénes Pócsik (9. maaliskuuta 1940 Kunágota – 20. marraskuuta 2004 Eger) oli unkarilainen vesipalloilija. Hän voitti vuoden 1964 kesäolympialaisissa Tokiossa kultaa joukkueensa kanssa. Lisäksi hän kuului joukkueisiin, jotka saivat pronssia kesäolympialaisissa 1968 Méxicossa ja hopeaa kesäolympialaisissa 1972 Münchenissä.


title: Adnen Rhimi

text: Adnen Rhimi (, s. 9. huhtikuuta 1988) on tunisialainen vapaapainija, joka on kolminkertainen Afrikan-mestari ja voitti myös kultaa Pan Arab kisoissa 2011. Hän voitti loppuottelussa egyptiläisen Ahmed Aboumansour. Rhimi oli kilpailemassa myös 2008 kesäolympialaisissa, jossa hän eteni toiselle kierrokselle. Lopullinen sijoitus oli 18:s.


title: Antiautoritarismi

text: Antiautoritarismi on autoritarismin vastakohta: haluttomuus alistua auktoriteettien valtaan. Siihen liittyvät myös ajatukset ihmisten täydellisestä tasavertaisuudesta lain edessä ja vahvat kansalaisoikeudet. Usein termiä käytetään liki synonyymina anarkismille, joka kieltää valtion ja muiden hierarkkisten valtarakenteiden oikeuden olemassaoloon.


title: Antiautoritarismi

text: Toisen maailmansodan jälkeen Euroopassa vallitsi voimakas antiautoritaarinen mieliala, joka oli sidoksissa antifasismin ja antinatsimin suosioon sekä suurvaltojen välisen kylmän sodan nousuun. Antiautoritarismia on esiintynyt usein nuorisoliikkeissä: muun muassa 1960- ja 70-luvuilla osana hippiliikkeen aatteellista perustaa; 1970-luvun puolivälistä alkaen sen nimeen vannoi myös punk-liike.


title: Craig Lincoln

text: Craig Howard Lincoln (s. 7. lokakuuta 1950 Minneapolis, Minnesota) on yhdysvaltalainen entinen uimahyppääjä. Hän sai vuoden 1972 kesäolympialaisissa Münchenissä pronssia kolmen metrin ponnahduslaudalla. Hän opiskeli psykologiaa Minnesotan yliopistolla.


title: Marina Janicke

text: Marina Janicke (s. 19. kesäkuuta 1954 Berliini) on Itä-Saksaa edustanut entinen uimahyppääjä. Hän sai vuoden 1972 kesäolympialaisissa Münchenissä pronssia sekä kolmen metrin ponnahduslaudalla että kymmenen metrin kerroshypyissä.


title: Marina Janicke

text: Janicke otti naimisiin mentyään käyttöön sukunimen Höhne. Hänestä tuli biologi.


title: Adolf Spinnler

text: Adolf Spinnler (18. heinäkuuta 1879 – 20. marraskuuta 1950) oli sveitsiläinen voimistelija. Hän voitti vuoden 1904 kesäolympialaisissa Saint Louisissa triathlonissa kultaa ja sai lisäksi pronssia moniottelussa.


title: Carol Sobieski

text: Carol Sobieski (o.s. O'Brien, 16. maaliskuuta 1939 Chicago, Illinois – 4. marraskuuta 1990 Santa Monica, Kalifornia) oli yhdysvaltalainen televisio- ja elokuvakäsikirjoittaja.


title: Carol Sobieski

text: Hänen isänsä oli asianajaja ja äiti opettaja ja poliitikko. Sobieski syntyi Chicagossa ja kasvoi Amarillossa, Texasissa. Hän muutti Los Angelesiin vuonna 1964. Samana vuonna Metro-Goldwyn-Mayer palkkasi hänet käsikirjoittajaksi televisiosarjaan "Mr. Novak". Hän käsikirjoitti myös "The Mod Squadia" ja "Peyton Placea". Sobieski tuli tunnetuksi 1980-luvulla elokuvakäsikirjoituksistaan, joihin lukeutuivat "Annie" ja "Honeysuckle Rose". Hänen viimeinen työnsä oli "Paistetut vihreät tomaatit (1991)". Kuolemansa jälkeen Sobieski oli ehdolla vuoden 1992 Oscar-gaalassa parhaasta sovitetusta käsikirjoituksesta yhdessä Fannie Flaggin kanssa elokuvasta "Paistetut vihreät tomaatit".


title: Carol Sobieski

text: Sobieski avioitui vuonna 1964 asianajaja James Sobieskin kanssa ja heille syntyi kolme lasta, tyttäret Emmy ja Mona ja poika Jamie. Hän sairasti amyloidoosia ja kuoli marraskuussa 1990 51-vuotiaana.


title: HMS Desperate (1896)

text: HMS Desperate oli Britannian Kuninkaallisen laivaston vuonna 1897 valmistunut Desperate-luokan torpedovenehävittäjä.


title: HMS Desperate (1896)

text: Alus tilattiin 10. toukokuuta 1895 John I. Thornycroft and Companyltä Chiswickistä osana vuosien 1894-1895 laivasto-ohjelmaa ja sen köli laskettiin 1. heinäkuuta 1895 telakkanumerolla 305. Alus laskettiin vesille 15. helmikuuta 1896 ja se valmistui helmikuussa 1897.


title: HMS Desperate (1896)

text: "HMS Desperate" palveli vuodesta 1900 alkaen aina vuoteen 1913 Välimerellä. Alus myytiin 20. toukokuuta 1920 romutettavaksi Ward and Companylle MIlford Haveniin.


title: HMS Fame (1896)

text: HMS Fame oli Britannian Kuninkaallisen laivaston vuonna 1897 valmistunut Desperate-luokan torpedovenehävittäjä.


title: HMS Fame (1896)

text: Alus tilattiin 10. toukokuuta 1895 John I. Thornycroft and Companyltä Chiswickistä osana vuosien 1894-1895 laivasto-ohjelmaa ja sen köli laskettiin 4. heinäkuuta 1895 telakkanumerolla 306. Alus laskettiin vesille 15. huhtikuuta 1896 ja se valmistui kesäkuussa 1897.


title: HMS Fame (1896)

text: "HMS Fame" siirrettiin 1897 Kiinan asemalle. Alus myytiin 31. elokuuta 1921 romutettavaksi Hong Kongissa.


title: HMS Foam (1896)

text: HMS Foam oli Britannian Kuninkaallisen laivaston vuonna 1896 valmistunut Desperate-luokan torpedovenehävittäjä.


title: HMS Foam (1896)

text: Alus tilattiin 10. toukokuuta 1895 John I. Thornycroft and Companyltä Chiswickistä osana vuosien 1894-1895 laivasto-ohjelmaa ja sen köli laskettiin 16. heinäkuuta 1895 telakkanumerolla 307. Alus laskettiin vesille 8. lokakuuta 1896 ja se valmistui heinäkuussa 1897.


title: HMS Foam (1896)

text: "HMS Foam" palveli 1897 - 1913 Välimerellä. Alus myytiin 26. toukokuuta 1914 romutettavaksi Chathamissa ja se romutettiin Norjassa.


title: HMS Mallard (1896)

text: HMS Mallard oli Britannian Kuninkaallisen laivaston vuonna 1897 valmistunut Desperate-luokan torpedovenehävittäjä.


title: HMS Mallard (1896)

text: Alus tilattiin 10. toukokuuta 1895 John I. Thornycroft and Companyltä Chiswickistä osana vuosien 1894-1895 laivasto-ohjelmaa ja sen köli laskettiin 13. syyskuuta 1895 telakkanumerolla 308. Alus laskettiin vesille 19. marraskuuta 1896 ja se valmistui lokakuussa 1897.


title: HMS Mallard (1896)

text: "HMS Mallard" palveli 1902-1913 Välimerellä. Alus myytiin 10. helmikuuta 1920 romutettavaksi South Alloa Ship Breaking Companylle.


title: Helsingin kulttuurikeskus

text: Helsingin kulttuurikeskus on Helsingin kaupungin virasto, jonka tehtävänä on edistää taidetta, kulttuuria ja luovuutta. Kulttuurikeskus kehittää kulttuurisesti rikasta ja monimuotoista Helsingin seutua.


title: Helsingin kulttuurikeskus

text: Kulttuurikeskus jakaa vuosittain avustuksina lähes 17 miljoonaa euroa, josta kaksi kolmasosaa ohjataan yhteisöjen tukemiseen, viidennes teatterilain piiriin kuuluville ammattiteattereille ja 10-15 prosenttia harkinnanvaraisiin avustuksiin. Virastopäällikkönä toimii kulttuurijohtaja Stuba Nikula.


title: Helsingin kulttuurikeskus

text: Helsingin kulttuurikeskuksen tukee, tarjoaa ja edistää kulttuuria. Kulttuurikeskus


title: Helsingin kulttuurikeskus

text: Helsingin kulttuurikeskus tarjoaa vuosittain noin 1500 kulttuuritapahtumaa ja 100 näyttelyä seuraavissa toimipaikoissa:


title: Helsingin kulttuurikeskus

text: Helsingin kulttuurikeskus julkaisee verkkolehteä Skenet.fi. Skenet on jo perinteikäs netissä toimiva julkaisu, joka perustettiin vuonna 1997.


title: Helsingin kulttuurikeskus

text: Alusta alkaen Skenet on tukenut taiteen tekijöitä ja yksittäisiä taiteilijoita kulttuuritapahtumien tiedotusvälineenä. Skenet julkaisee viikoittain kymmenkunta ajankohtaista arviota elokuvista, teatteriensi-illoista ja näyttelyistä. Lisäksi se esittelee ennakkoon lyhytkestoisia musiikki- ja tanssi tai kuvataidetapahtumia. Oman lisänsä tarjontaan tuovat lasten kulttuuritapahtumien esittelyt.


title: Helsingin kulttuurikeskus

text: Skenet esittelee erilaajuisia tapahtumia, mutta pääpaino on pienissä produktioissa. Tällä tavoin halutaan nostaa esiin pääkaupunkiseudun monipuolista ja runsasta kulttuuritarjontaa sekä laajentaa kulttuurikritiikin kirjoa Helsingissä.


title: HMS Coquette (1897)

text: HMS Coquette oli Britannian Kuninkaallisen laivaston Coquette-luokan torpedovenehävittäjä.


title: HMS Coquette (1897)

text: Alus tilattiin 21. huhtikuuta 1896 John I. Thornycroft and Companyltä Chiswickistä osana vuosien 1896-1897 laivasto-ohjelmaa ja sen köli laskettiin 8. kesäkuuta 1896 telakkanumerolla 319. Alus laskettiin vesille 25. marraskuuta 1897 ja se valmistui tammikuussa 1899.


title: HMS Coquette (1897)

text: "HMS Coquette" osui 7. maaliskuuta 1916 miinaan Britteinsaarten itärannikolla, minkä seurauksena alus upposi.


title: HMS Cygnet (1898)

text: HMS Cygnet oli Britannian Kuninkaallisen laivaston vuonna 1900 valmistunut Coquette-luokan torpedovenehävittäjä.


title: HMS Cygnet (1898)

text: Alus tilattiin 21. huhtikuuta 1896 John I. Thornycroft and Companyltä Chiswickistä osana vuosien 1896-1897 laivasto-ohjelmaa ja sen köli laskettiin 25. syyskuuta 1896 telakkanumerolla 320. Alus laskettiin vesille 3. syyskuuta 1898 ja se valmistui helmikuussa 1900.


title: HMS Cygnet (1898)

text: "HMS Cygnet" myytiin 29. huhtikuuta 1920 romutettavaksi Wardille Rainhamiin.


title: HMS Cynthia (1898)

text: HMS Cynthia oli Britannian Kuninkaallisen laivaston vuonna 1899 valmistunut Coquette-luokan torpedovenehävittäjä.


title: HMS Cynthia (1898)

text: Alus tilattiin 21. huhtikuuta 1896 John I. Thornycroft and Companyltä Chiswickistä osana vuosien 1896-1897 laivasto-ohjelmaa ja sen köli laskettiin 16. heinäkuuta 1896 telakkanumerolla 321. Alus laskettiin vesille 8. tammikuuta 1898 ja se valmistui kesäkuussa 1899.


title: HMS Cynthia (1898)

text: "HMS Cynthia" myytiin 29. huhtikuuta 1920 romutettavaksi Wardille Rainhamiin.


title: Maastojuoksun maailmanmestaruuskilpailut 2001

text: Vuoden 2001 maastojuoksun maailmanmestaruuskilpailut järjestettiin 24.–25. maaliskuuta 2001 Oostendeissa, Belgiassa.


title: Raúl Anganuzzi

text: Raúl Anganuzzi (20. heinäkuuta 1906 – ?) oli argentiinalainen miekkailija. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia floretin joukkuekilpailussa.


title: Roberto Larraz

text: Roberto Larraz (20. elokuuta 1898 Buenos Aires – 27. marraskuuta 1978 Buenos Aires) oli argentiinalainen miekkailija. Hän kilpaili neljissä kesäolympialaisissa vuosina 1924–1936 ja sai yhden mitalin: vuoden 1928 kesäolympialaisissa Amsterdamissa hän oli mukana saamassa pronssia floretin joukkuekilpailussa.


title: Luis Lucchetti

text: Luis Alberto Lucchetti (18. marraskuuta 1902 La Plata – 6. elokuuta 1990 Buenos Aires) oli argentiinalainen miekkailija. Hän oli mukana saamassa pronssia floretin joukkuekilpailussa vuoden 1928 kesäolympialaisissa Amsterdamissa. Hän kilpaili vuoden 1924 kesäolympialaisissa Pariisissa floretin joukkuekilpailussa sekä kalvan yksilö- ja joukkuekilpailuissa. Hän osallistui myös vuoden 1936 kesäolympialaisiin Berliinissä ja kilpaili floretin ja kalvan joukkuekilpailuissa.


title: Héctor Lucchetti

text: Héctor Pablo Lucchetti (9. maaliskuuta 1905 – ?) oli argentiinalainen miekkailija. Hän oli mukana saamassa pronssia floretin joukkuekilpailussa vuoden 1928 kesäolympialaisissa Amsterdamissa. Hän kilpaili vielä vuoden 1936 kesäolympialaisissa Berliinissä floretin ja kalvan joukkuekilpailuissa.


title: Suez Environnement

text: Suez Environnement on vesi- ja jätehuoltoalalla kansainvälisesti toimiva ranskalainen konserni. SITA -yhtiöt kuuluvat siihen tytäryhtiöinä ja Suez Environnement itse on osa GDF Suez -ryhmää. 2011 konserni työllisti 80 000 ihmistä 70 maassa ja sen liikevaihto oli 14,8 mrd euroa.


title: Suez Environnement

text: Hallituksen puheenjohtajana toimii GDF Suezin hallituksen puheenjohtaja ja toimitusjohtaja Gérard Mestrallet ja toimitusjohtajana Jean-Louis Chaussade. GDF Suez on konsernin suurin omistaja 35,4% osuudella.


title: Suez Environnement

text: Yhtiön historian katsotaan alkaneen 1858, kun ranskalainen diplomaatti ja insinööri Ferdinand de Lesseps perusti yhtiön "Compagnie universelle du canal de Suez" Suezin kanavan rahoittamiseksi. Lukuisten käänteiden jälkeen viimeisimpänä 2008 Suez -yhtiö ja energiayhtiö Gas de France yhdistyivät GDF Suez -nimen alle, ja siitä eriytettiin vesi- ja jätehuoltoon keskittyvä, 2002 perustettu Suez Environnement.


title: Suez Environnement

text: SITA () on joukko Suez Environnement -konserniin kuuluvia, SITA-nimen alla pääasiassa Euroopassa toimivia jätehuoltoyrityksiä. Alkuperäinen SITA perustettiin 1919 pariisilaiseksi jätehuoltoyritykseksi.


title: Suez Environnement

text: Remeon edeltäjä SUEZ Suomi syntyi vuonna 1998 nimellä SITA Finland, kun yhdysvaltalainen BFI myi jätehuoltoyritys SOHU:n ranskalaiselle SITA:lle. Vuonna 2003 SITA Suomesta tuli SITA Sverigen tytäryhtiö. Vuonna 2007 yritys osti SOL Ympäristöpalvelut Oy:n. Yrityksen liikevaihto oli 2011 noin 79 miljoonaa euroa; työntekijöitä yritys työllisti Suomessa noin 350. Yrityksen pääkonttori on Vantaalla ja sen toimitusjohtajana vuodesta 2006 lähtien on ollut Jorma Kangas. Vuodesta 2017 Remeo (entinen Suez Suomi) on ollut suomalaisen sijoitusyhtiö Hartwall Capitalin omistuksessa.


title: Carmelo Camet

text: Carmelo Félix ("Chicho") Camet (29. lokakuuta 1904 Pariisi, Ranska – 22. heinäkuuta 2007 Buenos Aires, Argentiina) oli argentiinalainen miekkailija. Hän oli mukana saamassa pronssia floretin joukkuekilpailussa vuoden 1928 kesäolympialaisissa Amsterdamissa. Hän oli olympiaurheilija Francisco Cametin poika ja kouluttautui juristiksi. Hän meni naimisiin Elsie Muirin kanssa.


title: André Gaboriaud

text: André Gaboriaud (1. toukokuuta 1895 Gémozac – 23. marraskuuta 1969 Meschers) oli ranskalainen miekkailija. Hän kilpaili vuoden 1928 kesäolympialaisissa Amsterdamissa ja kuului siellä hopeaa floretin joukkuekilpailussa saaneeseen joukkueeseen.


title: Raymond Flacher

text: Raymond Mathieu Pierre Flacher (24. lokakuuta 1903 Pariisi – 4. syyskuuta 1969 Neuilly-sur-Seine) oli ranskalainen miekkailija. Hän kilpaili vuoden 1928 kesäolympialaisissa Amsterdamissa ja kuului siellä hopeaa floretin joukkuekilpailussa saaneeseen joukkueeseen.


title: Jorge de Paiva

text: Jorge de Paiva (13. toukokuuta 1887 – 12. toukokuuta 1937) oli portugalilainen miekkailija. Hän oli mukana saamassa pronssia kalvan joukkuekilpailussa vuoden 1928 kesäolympialaisissa Amsterdamissa.


title: Jorge de Paiva

text: De Paiva sijoittui vuoden 1920 kesäolympialaisissa Antwerpenissä kalvan joukkuekilpailussa neljänneksi ja yksilökilpailussa kahdenneksitoista. Vuoden 1924 kesäolympialaisissa Pariisissa hän sijoittui jälleen kalvassa joukkueen kanssa neljänneksi.


title: Bernard Schmetz

text: Bernard Jules Robert Schmetz (21. huhtikuuta 1904 Orléans – 11. kesäkuuta 1966 Pariisi) oli ranskalainen miekkailija. Hän oli vuoden 1932 kesäolympialaisissa Los Angelesissa mukana voittamassa kultaa kalvan joukkuekilpailussa. Lisäksi hän sijoittui samoissa kisoissa kalvan yksilökilpailussa viidenneksi.


title: Bernard Schmetz

text: Vuoden 1928 kesäolympialaisissa Amsterdamissa Schmetz sai kalvan joukkuekilpailussa hopeaa ja vuoden 1936 kesäolympialaisissa Berliinissä pronssia.


title: Adam Papée

text: Adam Stanisław Papée (21. heinäkuuta 1895 Lviv – 6. maaliskuuta 1990 Bydgoszcz) oli puolalainen miekkailija. Hän kilpaili neljissä kesäolympialaisissa vuosina 1924–1936 ja sai kaksi mitalia. Ne olivat pronssimitalit, jotka tulivat säilän joukkuekilpailuista vuoden 1928 kesäolympialaisissa Amsterdamissa ja vuoden 1932 kesäolympialaisissa Los Angelesissa.


title: Peter Sturholdt

text: Peter Johnson Sturholdt (7. joulukuuta 1885 Minnesota – 27. kesäkuuta 1919 Saint Louis, Missouri) oli yhdysvaltalainen nyrkkeilijä. Hän kilpaili vuoden 1904 kesäolympialaisissa Saint Louisissa ja sai siellä pronssia kevytsarjassa.


title: Vilhelm Wolfhagen

text: Vilhelm Wolfhagen (11. marraskuuta 1889 Kööpenhamina – 5. heinäkuuta 1958 Frederikshavn) oli tanskalainen jalkapalloilija. Hän kuului hopeaa saaneeseen joukkueeseen sekä vuoden 1908 kesäolympialaisissa Lontoossa että vuoden 1912 kesäolympialaisissa Tukholmassa.


title: Louis Bastien

text: Louis Bastien (26. lokakuuta 1881 Pariisi – 13. elokuuta 1963) oli ranskalainen pyöräilijä. Hän voitti kultaa 25 kilometrin ajossa vuoden 1900 kesäolympialaisissa Pariisissa. On mahdollista, että hän kilpaili kisoissa myös miekkailijana.


title: Louis Bastien

text: Bastien voitti vuoden 1900 Pariisin ratapyöräilyn MM-kisoissa kultaa amatöörien edeltäjäajossa ajalla 2.05.36.


title: Euroopan rautatievirasto

text: Euroopan unionin rautatievirasto (ERA) on Euroopan unionin erillisvirasto, jonka tehtävänä on edistää Euroopan rautatiejärjestelmien yhtenäistämistä. Tavoitteina ovat myös junaturvallisuuden parantaminen sekä kehittäminen siten, että liikennöinti maasta toiseen pysähtymättä on mahdollista.


title: Euroopan rautatievirasto

text: Vuonna 2019 viraston tehtävät ja toimivalta lisääntyvät Unionin neljännen rautatiepaketin tullessa voimaan.


title: Euroopan rautatievirasto

text: Virasto työllistää hieman yli 100 henkilöä, ja sen päätoimipaikat sijaitsevat Lillessä ja Valenciennesissa Pohjois-Ranskassa. Virasto on perustettu vuonna 2006.


title: Pornchai Thongburan

text: Pornchai Thongburan (; s. 1. heinäkuuta 1974) on thaimaalainen entinen nyrkkeilijä. Hän sai vuoden 2000 kesäolympialaisissa Sydneyssä pronssia kevyessä keskisarjassa.


title: Pornchai Thongburan

text: Thongburan sai vuonna 1994 pronssimitalin Aasian kisoissa.


title: Herbert Haresnape

text: Herbert Nickall Haresnape (2. heinäkuuta 1880 Liverpool – 1962 Chester) oli brittiläinen uimari. Hän sai vuoden 1908 kesäolympialaisissa Lontoossa pronssia sadan metrin selkäuinnissa ajalla 1.27,0. Hän kilpaili myös vuoden 1912 kesäolympialaisissa Tukholmassa.


title: Thomas Battersby

text: Thomas Sydney Battersby (18. marraskuuta 1887 Platt Bridge – 3. syyskuuta 1974 Sydney, Australia) oli brittiläinen uimari, joka sai vuoden 1908 kesäolympialaisissa Lontoossa hopeaa 1 500 metrin vapaauinnissa ajalla 22.51,2. Lisäksi hän sai vuoden 1912 kesäolympialaisissa Tukholmassa pronssia 4 × 200 metrin vapaauintiviestissä.


title: Thomas Battersby

text: Battersby teki vuonna 1908 maailmanennätyksen 440 jaardin vapaauinnissa ajalla 5.26,4. Frank Beaurepaire rikkoi ennätyksen kaksi vuotta myöhemmin. Vuonna 1909 Battersby rikkoi Otto Scheffin mailin vapaauinnin maailmanennätyksen. Hänen aikansa 24.01,4 oli minuutin ja 23 sekuntia parempi kuin Scheffin vanha aika. George Hodson rikkoi ennätyksen lopulta vuonna 1912. Battersby paransi myös vuonna 1911 Henry Taylorin 400 metrin vapaauinnin maailmanennätystä 10,4 sekunnilla aikaan 5.26,4. Ennätys rikottiin heti seuraavana vuonna, kun John Hatfield ui 5.21,6.


title: Aleksy Antkiewicz

text: Aleksy Antkiewicz (12. marraskuuta 1923 Katlewo – 3. huhtikuuta 2005 Gdańsk) oli puolalainen nyrkkeilijä. Hän sai vuoden 1948 kesäolympialaisissa pronssia höyhensarjassa ja vuoden 1952 kesäolympialaisissa hopeaa kevyessä sarjassa. Vuoden 1953 EM-kilpailuissa Varsovassa hän saavutti pronssia kevyessä sarjassa (alle 60 kg).


title: Gérard Mestrallet

text: Gérard Mestrallet (s. 1. huhtikuuta 1949 Pariisi) on GDF Suezin toimitusjohtaja ja hallituksen puheenjohtaja.


title: Gérard Mestrallet

text: Gérard Mestrallet syntyi 1. huhtikuuta 1949. Hän on valmistunut Pariisin École polytechniquesta sekä École nationale de l'aviation civilesta ja École nationale d'administrationista. Vuonna 1984 hän aloitti Suez-yhtiön palveluksessa projektipäällikkönä ja oli Suezin toimitusjohtaja ja hallituksen puheenjohtaja vuodesta 2001 vuoteen 2008, jolloin Suez ja Gas de France yhdistyivät GDF Sueziksi. Mestrallet jatkoi molemmissa asemissa myös uuden yhtiön johdossa.


title: Gérard Mestrallet

text: Mestrallet toimii myös Pariisin finanssimarkkinoita promotoivan "Paris Europlacen" puheenjohtajana


title: MLR71 Racing Team

text: MLR71 Racing Team on italialainen pikkuformulatalli, joka kilpailee vuonna 2012 Auto GP-sarjassa. Tallin johtajana toimii Michele La Rosa, joka ajaa myös tallin kuljettajana. Tallin toisena kuljettajana ajaa Sergio Campana. Talli saavutti debyyttivuonnaan yhden voiton.


title: Nemeton

text: Nemeton (yks.), Nemeta (mon.), oli kelttiläisen uskonnon pyhä paikka. ’’Nemeta’’ sijaitsivat luonnollisilla paikoilla, joissa puita käytettiin uskonnollisissa tarkoituksissa, uhripuina. Näin Nemeta voidaan kääntää pyhäksi lehdoksi tai uhrilehdoksi. Nimi viittaa myös rakennettuihin rituaalipaikkoihin, kuten pyhäkköihin ja temppeleihin, jotka alkoivat yleistyä roomalaisajoilla.


title: Nemeton

text: Todisteet muinaisista nemeton-uhrilehdoista ovat pääasiassa kuvauksia sekä heimojen ja paikkojen nimiä, joita esiintyy ympäri muinaista kelttiläistä maailmaa Iberian niemimaalta Anatoliaan ja Alppien ympäristöstä Gallian kautta Brittein saarille Skotlantia ja Irlantia myöten.


title: Nemeton

text: Plinius ja Lucanus kirjoittivat, että druidit eivät kokoontuneet temppeleissä tai muissa rakennuksissa vaan puiden muodostamissa lehdoissa.


title: Nemeton

text: Lucanus kuvaa teoksessaan Pharsalia lehtoa, joka sijaitsi sekä Marseillen (Massalia) että Nîmesin lähellä:


title: Haykel Achouri

text: Haykel Achouri (s. 29. elokuuta 1984) on tunisialainen kreikkalais-roomalaisen tyylin painija, joka on nelinkertainen Afrikan-mestari ja voitti myös kultaa Arabian mestaruuskisoissa 2010. Hän voitti loppuottelussa algerialaisen Messaoud Zeghdanen. Achouri oli kilpailemassa myös 2008 kesäolympialaisissa, jossa hän sijoittui sijalle 20. Achouri on kilpaillut myös kahdesti painin maailmanmestaruuskisoissa, joista paras sijoitus on kuudestoista vuodelta 2011.


title: Hassine Ayari

text: Hassine Ayari (s. 4. heinäkuuta 1985) on tunisialainen kreikkalais-roomalaisen tyylin painija, joka on kolminkertainen Afrikan-mestari ja saavutti myös hopeaa Arabian mestaruuskisoissa, sekä Arabian kisoissa 2010 ja 2011. Ayari saavutti myös kerran 120 kilon vapaapainin sarjassa afrikan-mestaruuspronssia.


title: Raketti (lehti)

text: Raketti oli vuosina 1962-1989 ilmestynyt Suomen Demokratian Pioneerien Liiton julkaisema vasemmistolainen lasten- ja nuortenlehti. Lehti perustettiin vuonna 1946 Kiuru-nimisenä, jolla se ilmestyi vuoteen 1961 saakka. Raketin päätoimittajana on ollut muun muassa Asunnottomien yö -kansalaisliikkeen perustajiin kuuluva sosiaalineuvos Antti Honkonen.


title: Raketti (lehti)

text: Lehti sisälsi useita muuten vähän tunnettuja sarjakuvia, jotka olivat peräisin ranskalaisesta vasemmistolehdestä Pif Gadget. Niihin lukeutuivat muun muassa Pif ja Herkules sekä Urho Tulitukka eli Rahan.


title: Luettelo valtioista valuuttavarannon koon mukaan

text: Tämä on luettelo valtioista niiden valuuttavarannon suuruuden mukaan.


text: Tässä luettelossa on huomioitu Kultavaranto ja erityisnosto-oikeus.


text: Tässä luettelossa ei ole huomioitu kultavarannoita tai erityisnosto-oikeuksia.


title: Paljakkajuuriperhonen

text: Paljakkajuuriperhonen ("Hepialus fuscoargenteus") on tunturiseutujen harvinainen, alkeelliseen juuriperhosten heimoon kuuluva perhoslaji. Lajin siivissä on yksilöllinen hopeanvalkoinen kuviointi. Sitä tavataan arktisilta alueilta Norjasta Venäjän Sahalinille saakka. Lajin elinympäristöt vaihtelevat, mutta ne ovat vaivaiskoivuvaltaisia.


title: Paljakkajuuriperhonen

text: Etusiipien pohjaväri on ruskea, naaraalla vaaleampi. Siivissä on yksilöittäin vaihteleva hopeanvalkoinen kuviointi, joka muodostaa epäsäännöllisiä juovia tai erillisiä laikkuja. Takasiivet ovat vaalean ruskeanharmaat. Siipiväli on koiraalla 37–42 mm ja naaraalla 39–50 mm.


title: Paljakkajuuriperhonen

text: Paljakkajuuriperhosella on arktinen levinneisyys ja sitä tavataan Norjan ja Ruotsin pohjoisimmista osista Venäjän pohjoisosien kautta Sahalinille. Suomessa sitä on tavattu ainoastaan Enontekiön pohjoisosissa, Kilpisjärven takatuntureilla, mutta levinneisyys saattaa olla laajempikin. Lajia on parveiluhavaintojen lisäksi tavattu lähinnä yksitellen. Perhoset lentävät lyhyen aikaa heinäkuun lopulta elokuun puoliväliin.


title: Paljakkajuuriperhonen

text: Paljakkajuuriperhosen elinympäristöt vaihtelevat kuivista kosteisiin, mutta niillä kasvaa aina runsaasti vaivaiskoivua. Ruotsissa runsaimmat esiintyvät ovat luoteenpuoleisilla rinteillä, joita ilta-aurinko lämmittää. Perhosten lento alkaa iltapäivällä ja vilkastuu iltaa kohti. Vilkkaimmillaan se on auringonlaskun aikoihin noin puolen tunnin ajan. Lentoaktiivisuus kuitenkin vaihtelee eri iltoina. Koiraat lentävät vajaan metrin korkeudessa mutkittelevaa lentoa vastatuuleen. Naaras oleskelee kasvillisuudessa ja levittää feromonia ilmaan siipiään värisyttäen. Parittelu kestää ainakin viisi tuntia, ja naaras tuottaa noin 300 munaa. Naaras pudottelee munia maahan yleensä varvikossa istuen, joskus lennosta. Toukat elävät käytävissä 10–20 cm syvyydessä maan alla, ja toukkakehitys kestää kahdesta kolmeen vuotta. Ennen koteloitumista toukka tekee käytävän maan pinnalle ja koteloituu sen perälle. Kuoriutuva kotelo ryömii käytävää pitkin osittain maan pinnan yläpuolelle.


title: Paljakkajuuriperhonen

text: Suomen lajiston uhanalaisarvoinnissa 2010 laji on luokiteltu silmälläpidettäväksi (NT).


title: Paljakkajuuriperhonen

text: Toukka on syönyt kasvatuksessa vaivaiskoivun ("Betula nana") juuria, mutta lienee luonnossa useiden kasvilajien juuria syövä polyfagi.


title: Rudolf Friml

text: Rudolf Friml (7. joulukuuta 1879 Praha – 12. marraskuuta 1972 Hollywood) oli tšekkiläissyntyinen säveltäjä, joka otettiin Songwriters Hall of Fameen vuonna 1971. Hän oli ASCAP:n alkuperäisjäsen.


title: Rudolf Friml

text: Friml opiskeli Prahan konservatoriossa ja kierteli parikymppisenä kansainvälisesti pianistina Jan Kubelíkin seurassa. Hänen opettajiinsa kuului Antonín Dvořák. Viimeisen Yhdysvaltain-kiertueensa jälkeen (1906) Friml muutti pian New Yorkiin. Hän korvasi vuonna 1912 Victor Herbertin Broadway-musikaali "The Fireflyn" säveltäjänä. Hänen muita töitään ovat "Rose-Marie" ja "The Vagabond King". Vuonna 1934 Friml siirtyi Hollywoodiin, jossa hän työskenteli musikaalielokuvissa.


title: Rudolf Friml

text: Friml teki sävellyksensä useimmiten yksin, mutta hän teki myös yhteistyötä monien merkittävien sanoittajien, kuten Otto Harbachin, P. G. Wodehousen, Rida Johnson Youngin, Oscar Hammerstein II:n, Brian Hookerin, Cliff Greyn ja Harold Atteridgen kanssa.


title: Zied Ayt Okrame

text: Zied Ayt Okrame (s. 18. joulukuuta 1988) on tunisialainen kreikkalais-roomalaisen tyylin painija, joka on kaksinkertainen Afrikan-mestari. Ayt Okrame saavutti ensimmäisen mitalinsa vuoden 2007 All African kisoissa.


title: Lou Handman

text: Lou Handman (10. syyskuuta 1894 New York – 9. joulukuuta 1956 Flushing) oli yhdysvaltalainen lauluntekijä. Hän työskenteli varhaisella urallaan vaudevillessä pääasiassa Australiassa ja New Yorkissa. Hän palveli ensimmäisessä maailmansodassa ja jatkoi sen jälkeen työtään pianistina ja vaudevillelaulajien säestäjänä.


title: Lou Handman

text: Handman teki yhteistyötä useiden suurten Tin Pan Alley -sanoittajien kanssa. Hänen hitteihinsä lukeutuu "Are You Lonesome Tonight?", jonka hän teki yhteistyössä Roy Turkin kanssa. Hän teki Turkin kanssa myös muita lauluja. Muita sanoittajia, joiden kanssa Handman teki yhteistyötä, olivat Archie Gottler ja Harry Harris.


title: Lou Handman

text: Handman otettiin Songwriters Hall of Fameen vuonna 1975.


title: Vanuatun vaakuna

text: Vanuatun vaakuna on Vanuatun tunnus lipun, kansallislaulun ja moton ohella.


title: Vanuatun vaakuna

text: Vaakunassa on vuoren edessä seisova melanesialainen sotilas perinteisessä asussaan. Sotilaan harteilla on myös lipussa esiintyvä kansallistunnus, jossa on villisian torahammas ja kaksi ristikkäistä "namele"-saniaisen lehteä. Torahammas symboloi maan rikkauksia ja lehdet alkuperäisväestön perinteistä elämäntapaa. Alhaalla on valtion motto "Long God Yumi Stanap", suomeksi "Me olemme Jumalan puolella".


title: Kuusamaviuhkanen

text: Kuusamaviuhkanen ("Pterotopteryx dodecadactyla") on pieni, viuhkaperhosiin kuuluva perhoslaji. Suomen lajiston kansallisessa uhanalaisarvioinnissa se on luokiteltu vaarantuneeksi (VU).


title: Kuusamaviuhkanen

text: Heimon muiden lajien tapaan siivet ovat jakautuneet sulkamaisiksi liuskoiksi, joita kuusamaviuhkasella on kaksitoista. Etusiivet ovat kellanruskeat, ja niissä on kaksi harmaata poikkijuovaa, joilla on ohuet valkoiset reunat. Etummaisen siipiliuskan etureunassa, harmaiden vöiden välissä, on pieni musta täplä ja kolmannessa liuskassa harmaat vyöt yhtyvät. Etusiipien poikkivyökuvio jatkuu selvästi erottuvana myös takasiivissä. Siipiväli on 11–14 mm.


title: Kuusamaviuhkanen

text: Kuusamaviuhkasta tavataan paitsi suurimmassa osassa Etelä- ja Keski-Eurooppaa, myös trooppisessa Afrikassa. Suomessa laji on eteläinen ja harvinainen. Sen levinneisyys rajoittuu Varsinais-Suomen ja läntisen Uudenmaan rannikolle, saaristoon sekä Ahvenanmaalle. Perhoset lentävät yhtenä sukupolvena elokuussa.


title: Kuusamaviuhkanen

text: Kuusamaviuhkanen on erilaisten tammimetsien ja metsänreunojen laji, jonka elintavat tunnetaan huonosti. Toukka elää ravintokasvin oksien sisällä. Oksassa on nähtävissä toukan sisäänmenoaukko ja paksuuntuma toukan kohdalla. Koteloituminen tapahtuu kotelokopan sisälle maahan.


title: Kuusamaviuhkanen

text: Toukka elää lehtokuusamalla ("Lonicera xylosteum") sekä tuoksuköynöskuusamalla ("Lonicera caprifolium").


title: Jerry Winholtz

text: Jerry Elmer Winholtz (5. elokuuta 1874 Iowa – 16. kesäkuuta 1962) oli yhdysvaltalainen vapaapainija. Hän kilpaili vuoden 1904 kesäolympialaisissa Saint Louisissa ja sai siellä –71,7 kg-luokassa pronssia.


title: AXA

text: AXA tai AXA Group on ranskalainen, maailman suurimpien joukkoon lukeutuva vakuutusyhtiö. Nimellä AXA yhtiö on toiminut vuodesta 1985, kun silloinen Mutuelles Unie osti Drouot'n ja syntynyt yhtiö etsi uuden nimen.


title: AXA

text: Talousjulkaisu "Forbesin" maailman suurimpien julkisesti noteerattujen yritysten Forbes Global 2000 -listalla AXA Group oli vuonna 2016 sijalla 26; vakuutusyhtiö katsottiin samalla "Forbesin" usean muuttujan luokittelulla Ranskan toiseksi suurimmaksi pörssiyhtiöksi. Yrityksen markkina-arvon "Forbes" raportoi olevan 61,9 miljardia Yhdysvaltain dollaria (toukokuussa 2016) ja liikevaihdon 129,81 miljardia dollaria (2015). Vakuutuskonsernin palveluksessa oli yhteensä 98 279 henkilöä.


title: Henri de Castries

text: Henri de Castries (s. 15. elokuuta 1954) on vakuutusyhtiö AXA:n toimitusjohtaja vuodesta 2000 sekä hallituksen puheenjohtaja kaudella 2010–2014.


title: Henri de Castries

text: De Castries aloitti uransa Ranskan valtion palveluksessa, työskennellen muun muassa valtionvarainministeriössä. Vuonna 1989 hän siirtyi AXA:aan, jossa hän kohosi lopulta 2000 hallituksen puheenjohtajaksi ja vuonna 2010 tapahtuneen uudelleenjärjestelyn myötä myös yhtiön toimitusjohtajaksi. De Castries on valmistunut Pariisin École des hautes études commercialesista ja hän on opiskellut myös École nationale d'administrationissa. Hänellä on BA-tasoinen oppiarvo lakitieteessä.


title: Henri de Castries

text: De Castries on ollut Bilderberg-ryhmän puheenjohtajana 2010-luvulla.


title: Carrus City U

text: Carrus City U on Carruksen vuosina 1995–2000 valmistama täysmatala kaupunkiliikennebussi. Mallista on myös nivelversio, jota käyttää Suomessa nurmijärveläinen Etelän-Bussit. Etelän-Bussien Carrus City U-nivelet on ostettu käytettynä Tampereelta. HKL-Bussiliikenne sai kaksi Carrus City U-niveltä vuonna 1996, mutta ne olivat erittäin epäluotettavia. Molemmat myytiin Puolaan vuonna 2001. Kaksiakselinen versio on rakennettu B10L- ja nivelversio B10LA-alustalle ja niissä on takamoottori.


title: Kilpeenjoen vesistö

text: Kilpeenjoen vesistö on vesistö Suomen ja Venäjän rajalla.


title: Kilpeenjoen vesistö

text: Sekä Suomen vesi- ja ympäristöhallinnon julkaisussa "Suomen vesistöalueet" vuodelta 1993 että Suomen ympäristöhallinnon verkkopalveluissa ja paikkatietoaineistoissa vesistöalueen nimenä on "Rokkalanjoen valuma-alue". Nimi on virheellinen, koska Rokkalanjoki () sijaitsee etelämpänä Karjalan kannaksella, eikä sen vesistöalue ulotu Suomen nykyiselle alueelle. Vesistön numero on suomalaisessa luetteloinnissa numero 86.001. Tässä vesistöstä käytetään nimitystä Kilpeenjoen vesistö.


title: Kilpeenjoen vesistö

text: Vesistön alarajaksi ilmoitetaan julkaisussa "Suomen vesistöalueet" (1993) Viipurinlahti mutta saman julkaisun liitekartassa alarajaksi on piirretty Juustilanselkä (). Nykyisen Suomen alueen vesistöistä Juustilanselkään laskevat myös Juustilanjoen () vesistö sekä Suomen vesistöaluejaossa siihen kuuluvaksi luettu, niin ikään Juustilanselkään päättyvä Saimaan kanava.


title: Kilpeenjoen vesistö

text: Suomen nykyisessä vesistöaluejaossa vesistö, josta vain Kilpeenjoen () ylimmät latvahaarat Lappeenrannassa ulottuvat Suomen puolelle, muodostaa oman vesistöalueensa erotuksena niin ikään Juustilanselkään laskevan Juustilanjoen vesistöalueesta. Vielä 1930-luvulla ja sitä aiemmin tehdyissä Suomen vesistöaluejaoissa kaikki Juustilanselkään laskevat vedet luettiin samaan vesistöön, josta käytettiin sen latvahaarojen mukaan nimiä "Juustilanjoen vesistö" tai "Näätälänjoen vesistö". Kun osana Saimaan kanavaa ollutta Juustilanjärven lasku-uomaa 1930-luvulla perattiin, laski Juustilanjärvi kuitenkin merenpinnan tasoon, ja nykyisessä, vuonna 1993 julkaistussa Suomen vesistöaluejaossa siihen laskevat vesistöt luetaan eri vesistöiksi.


title: Kilpeenjoen vesistö

text: Suomen vesistöaluejaon mukaan määriteltynä Kilpeenjoen vesistö laskee Juustilanselkään Ventelänselän () kautta Ventelänselän suulla sijaitsevan Tinkamonsaaren () kahden puolen kulkevien kahden kapean salmen kautta.


title: Kilpeenjoen vesistö

text: Ventelänselkään laskevia vesiä ovat sen itäkulmaan pohjoisesta laskeva, Suomen puolelta alkunsa saava Kilpeenjoki () sekä kokonaan Venäjän puolella Ventelänselän eteläpäähän kaakosta laskeva Suokkaanjoki, johon päätyvät Kärstilänjärven () kautta Noskuanselän () suunnasta tulevan järvireitin sekä Karjalankannaksen eteläosasta alkunsa saavan Perojoen () vedet.


title: Kilpeenjoen vesistö

text: Vesistöalueen Suomen nykyiselle alueelle ulottuvan osan suurin järvi on Myräjärvi Nuijamaalla Lappeenrannassa. Sen lasku-uomana Venäjän puolella sijaitsevaan Pankajärveen on Revorianoja.


title: Kilpeenjoen vesistö

text: Vesistöön kuuluvista vesistä Noskuanselän, Kärstilänjärven, Ventelän- ja Juustilanselkien ja Suomenvedenpohjan kautta Viipurinlahteen laskeva järvireitti on osa Vuoksen vanhaa läntistä haaraa, joka muodosti vielä historiallisella ajalla käytössä olleen vesireitin Viipurin ja Käkisalmen linnojen välille. Maankohoamisen ja Räisälän Tiurin kosken kynnyksen kulumisen myötä yhä suurempi osa Vuoksen vesistä kuitenkin siirtyi laskemaan Vuoksen Käkisalmen haaraan ja Vuoksen Suomenvedenpohjan haara kuivui vähitellen. Lopullisesti tämä vesiyhteys katkesi vasta kun Kiviniemen kannas Sakkolassa vuonna 1857 puhkaistiin ja Vuoksi sai nykyinen päälasku-uomansa Taipaleenjoen kautta.


title: Kilpeenjoen vesistö

text: Myöhemmin alueen vesistösuhteita on vielä muuttanut Saimaan kanavan rakentaminen. Aiemmin Juustilanselkä (myös "Juustilanjärvi") ja Ventelänselkä (myös "Ventelänjärvi") ovat olleet erillisiä järviä, kun sekä Viipurinlahden pohjoisimman perukan Suomenvedenpohjan () ja Juustilanselän että Juustilanselän ja Ventelänselän välillä on ollut koskipaikkoja ja pienet korkeuserot.


title: Kilpeenjoen vesistö

text: Saimaan kanavaa rakennettaessa 1850-luvulla Juustilanjärvi lasku-uomineen tuli kuitenkin osaksi kanavaa, jolloin kosket Juustilanjärven alapuolella ruopattiin, ja Lavolan kohdalle Juustilanjärven lasku-uomaan tuli 0,6 metrin korkuinen sulku. Kanavan 1920-luvulla alkaneissa laajennustöissä Lavolan sulku korvattiin avokanavalla vuonna 1932, ja alin sulku siirtyi Juustilaan Juustilanjärven pohjoislaidalle, minkä jälkeen ainakin jo vuonna 1939 Juustilanselkä oli merenpinnan tasossa.


title: Kilpeenjoen vesistö

text: Juustilan- ja Ventelänselkien välillä alkujaan ollut vajaan metrin korkeusero taas hävisi kun Ventelänselän lasku-uomaa Juustilanjärveen Tinkamonsaaren kummankin puolen perattiin vuonna 1921, ja Ventelänselän pinta laski vajaan metrin. Lavolan sulun myöhemmän poiston 1932 vaikutuksista Ventelän- ja Juustilanselkien mahdollisiin korkeuseroihin ei ole tietoja.


title: Béla Békessy

text: Béla Békessy (16. marraskuuta 1875 – 6. heinäkuuta 1916) oli unkarilainen miekkailija. Hän sai vuoden 1912 kesäolympialaisissa Tukholmassa hopeaa säilän yksilökilpailussa. Hän kilpaili myös kalvan ja floretin yksilökilpailuissa sijoittuen jälkimmäisessä seitsemänneksi.


title: Jannika B

text: Jannika B (oikealta nimeltään Jannika Ona Elisabeth Wirtanen o.s. Bergroth, s. 28. helmikuuta 1985 Tammisaari) on suomalainen laulaja, jonka esikoisalbumi on vuonna 2013 ilmestynyt "Kaikki rohkeus". Hänen tunnetuimmat kappaleensa ovat ”Onnenpäivä” ja ”Seuraavaan elämään”. Hän tekee myös pukusuunnittelua ja lanseeraa oman vaatemalliston tammikuussa 2019.


title: Jannika B

text: Bergroth osallistui "Idols"-kykyjenetsintäkilpailuun vuosina 2007 ja 2008. Ensimmäisellä kerralla hän eteni semifinaaleihin saakka. Vuonna 2009 Bergroth otti osaa "X Factoriin", mutta toivottua menestystä ei sieltäkään tullut.


title: Jannika B

text: Jannika B teki vuosina 2008–2009 kaksi ruotsinkielistä singleä, jotka soivat muun muassa Yle Radio Vegan ja Yle X3M:n taajuksilla. Hänen ensimmäinen suomenkielinen julkaisunsa ja samalla esikoisialbumin ensimmäinen single ”Onnenpäivä” julkaistiin loppuvuodesta 2011. Single pääsi ensin YleX:n Viikon teho -kappaleeksi, josta se nostettiin Himotuimmat-listalle, jossa se vietti useita viikkoja listan kärkisijoilla. Sittemmin kappale nostettiin kanavan viralliselle soittolistalle.


title: Jannika B

text: Helmikuussa 2012 Jannikan uutisoitiin perustaneen oman Ona-nimisen levymerkin ja solmineen mittavan yhteistyösopimuksen Sony Musicin kanssa.


title: Jannika B

text: Helmikuussa 2013 julkaistun "Kaikki rohkeus" -nimisen debyyttialbumin toinen single ”Hulluksi onnesta” sai radioensisoittonsa 20. kesäkuuta ja digitaalisesti se julkaistiin 25. kesäkuuta 2012. Albumin kolmas single ”Seuraavaan elämään” julkaistiin lokakuussa 2012 ja se nousi julkaisunsa jälkeen muun muassa Suomen viidenneksi soitetuimmaksi radiokappaleeksi.


title: Jannika B

text: Jannika B julkaisi 28. maaliskuuta 2014 toisen albuminsa, "Šivan". Albumin ensimmäinen single, "Jääkausi", julkaistiin 10. tammikuuta 2014. Albumin Toinen single, ”Itseni herra”, julkaistiin 4. maaliskuuta, ja se sai ensisoittonsa radiossa 27. helmikuuta 2014 YleX:n "Uuden musiikin iltavuorossa". Kappaleen paras sijoitus radiolistalla on ollut 15. sija. Albumin kolmantena singlenä julkaistiin sen nimikappale ”Šiva”. Neljäntenä singlenä joulukuussa 2014 albumilta julkaistiin kappale ”Äänet ja askeleet”. Kappale valikoitui singlelohkaisuksi artistin mukaan fanien toiveesta.


title: Jannika B

text: Lokakuussa 2014 Jannika B solmi artistisopimuksen The Fried Musicin kanssa.


title: Jannika B

text: Jannika B julkaisi vuonna 2016 ”Niagara” ja ”Skumppalaulu” -singlet. Maaliskuussa 2017 julkaistiin tuplasingle, joka sisälsi kappaleet ”Suden hetkellä” ja ”Vantaan kokoinen yksinäisyys”. Marraskuussa julkaistiin ”Riisu kokonaan” -single. Toukokuun lopussa 2018 julkaistiin ”En luovu susta koskaan” -single. Marraskuun alussa 2018 julkaistiin "Kaksi jotka pelkää" -single.


title: Jannika B

text: Syksyllä 2017 Jannika B oli yksi MTV:n "Tähdet, tähdet" -televisio-ohjelman neljännen tuotantokauden kilpailijoista. Hän sijoittui kilpailussa toiseksi. Helmikuussa 2018 Jannika B liittyi Voice of Finlandissa Tonin rinnalle Tonin apuvalmentajaksi. Syksyllä 2018 Jannika B on yksi "Idols"-laulukilpailun yhdeksännen tuotantokauden tuomareista.


title: Jannika B

text: Jannika on valmistunut BBA-tradenomiksi vuonna 2007 ja MBA-tradenomiksi Keski-Pohjanmaan ammattikorkeakoulusta vuonna 2014.


title: Jannika B

text: Jannika on naimisissa Apulanta-yhtyeen Toni Wirtasen kanssa. Pari alkoi seurustella vuoden 2011 lopulla ja he muuttivat yhteen toukokuussa 2012. Parin esikoislapsi syntyi 29. elokuuta 2015.


title: Tempo (shakki)

text: Tempo on shakissa yhteen siirtoon käytetty vuoro. Tempoista puhutaan "tempovoittojen" tai "tempohäviöiden" yhteydessä. Pelaaja häviää tempon, jos hän esimerkiksi joutuu kuluttamaan yhden sijasta kaksi siirtoa saavuttaakseen tavoitteensa, tai jos hän joutuu tekemään muuten hyödyttömän siirron puolustautuakseen uhkausta vastaan, jolla vastustaja saa samalla oman nappulansa parempaan ruutuun.


title: Tempo (shakki)

text: Avauksessa liian aikainen kuningattaren esiin tuominen tai pelkkä sotilaiden siirtely johtaa helposti vastapuolen tempovoittoihin, minkä seurauksena hän saa "kehitysetua" eli nappulansa vastustajaansa nopeammin peliin. Joskus toinen pelaaja pelaa avauksessa sotilaanuhrauksen eli gambiitin voittaakseen tempoja.


title: West All-Star NBA

text: West All-Star NBA-joukkue on tehty Yhdysvaltojen länsiosan parhaista koripallonpelaajista. Se kootaan vuosittain a varten. Kauden lopussa on loppuhuipennus West vs East (Länsi vastaan Itä) Otteluihin eli loppuhuipennuksiin on selvästi isompi lippuraha kuin normaaliin peliin.


title: Ahmed Okhil

text: Ahmed Okhil on tunisialainen taekwondoini, joka saavutti pronssia vuoden 1996 Afrikan-mestaruuskilpailuissa alle 64-kiloisten sarjassa.


title: Ylijännitesuoja

text: Ylijännitesuojat ovat elektroniikan komponentteja, jotka suojaavat elektronisia laitteita ja piirejä suurilta ja tuhoavilta jännitteiltä. Ylijännitesuojia kutsutaan myös lyhenteellä TVS, joka tulee englannin sanoista "Transient Voltage Suppressor". Tyypillisiä ylijännitesuojakomponentteja ovat:


title: Ylijännitesuoja

text: Ylijännitesuoja voi olla myös laajempi kytkentä tai laite, joka suojaa korkeilta jännitteiltä; tai pelkästään kipinäväli.


title: Hjördis Nordin

text: Hjördis Margareta Nordin (myöh. Hallqvist, s. 2. elokuuta 1932 Lund) on ruotsalainen kilpauransa päättänyt telinevoimistelija, olympiavoittaja ja maailmanmestari.


title: Hjördis Nordin

text: Nordin kilpaili Helsingin kesäolympialaisissa 1952 ja oli mukana voittamassa naisten yhteisvoimistelussa kultaa.


title: Melitta Brunner

text: Melitta Kreckow Brunner (28. tammikuuta 1907 Wien – 26. toukokuuta 2003 Philadelphia, Yhdysvallat) oli itävaltalainen taitoluistelija ja olympiamitalisti. Hänen seuransa oli wieniläinen WEV.


title: Melitta Brunner

text: Brunner kilpaili Sankt Moritzin olympialaisissa 1928 yksinluistelussa, jossa hän oli seitsemäs, ja pariluistelussa, jossa hän voitti pronssia Ludwig Wreden kanssa. Hän voitti 1928 Wreden kanssa pariluistelupronssia myös Lontoossa pidetyissä MM-kilpailuissa. Brunner oli seuraavan vuoden MM-kisoissa yksinluistelussa kolmas ja sai pariluistelusta hopeaa toistaen hopeamitalin myös vuoden 1930 kilpailuissa.


title: Melitta Brunner

text: Brunner opetti uransa jälkeen luistelua Sveitsissä ja Isossa-Britanniassa. Lopulta hän muutti toisen maailmansodan jälkeen Yhdysvaltoihin, jossa jatkoi luistelemista ja sen opettamista kuolemaansa saakka.


title: Romantic Warriors

text: Romantic Warriors on Modern Talkingin viides studioalbumi vuodelta 1987. Albumin kappaleet on säveltänyt ja sanoittanut Dieter Bohlen. Romantic Warriors pysyi Saksan TOP-10 listalla neljä viikkoa ollen korkeimmillaan sijalla 3.


title: Hannah Simone

text: Hannah Simone (s. 3. elokuuta 1980 Lontoo) on Britanniassa syntynyt kanadalainen televisionäyttelijä ja entinen malli. Hän on näytellyt vuodesta 2011 lähtien televisiosarjassa "Kolme miestä ja tyttö" Cece Parekhia.


title: Gyula Márfi

text: Gyula Márfi (s. 17. joulukuuta 1943 Pördefölde) on unkarilainen roomalaiskatolinen arkkipiispa. Hänet vihittiin papiksi 18. kesäkuuta 1967 ja nimitettiin Egerin arkkihiippakunnan vihkipiispaksi sekä Amantian titulaaripiispaksi 11. marraskuuta 1995. Piispaksi vihkiminen seurasi 2. joulukuuta; pääkonsekraattorina toimi László Paskai, jota avustivat István Seregély ja István Konkoly.


title: Gyula Márfi

text: Márfi sai 14. elokuuta 1997 nimityksen Veszprémin arkkipiispaksi.


title: Heinz Schmalix

text: Heinrich ”Heinz” Schmalix (24. heinäkuuta 1910 – 1975) oli saksalainen maahockeypelaaja ja olympiamitalisti.


title: Heinz Schmalix

text: Schmalix pelasi Saksan miesten maajoukkueessa vuosina 1935–1941 yhteensä 28 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolmessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: De Havilland D.H.110 Sea Vixen

text: de Havilland D.H.110 Sea Vixen (suomeksi vapaasti käännettynä: "Merikettu") oli Isossa-Britanniassa valmistettu, kaksipaikkainen kahdella suihkumoottorilla varustettu jokasään tukialushävittäjä. Se oli käytössä vuosien 1959–1972 välillä.


title: De Havilland D.H.110 Sea Vixen

text: Sea Vixenille Farnborough’n ilmailunäyttelyssä vuonna 1952 tapahtunut onnettomuus viivytti koneen kehitystyötä. Ensilento oli 26. syyskuuta 1951.


title: De Havilland D.H.110 Sea Vixen

text: Konetyyppi hävisi kilpailun Gloster Javelinille, Yhdistyneen kuningaskunnan ilmavoimien käyttöä varten. Mutta Yhdistyneen kuningaskunnan merivoimat (käytännössä Ison-Britannian laivaston ilmavoimat) omasi kokemusta de Havillandin aiempien konetyyppien sotilaallisesta käytöstä, kuten Sea Venom -tyypistä. Niinpä se valittiin tukialusten taistelukonetyypiksi. Siivet olivat taitettavaa tyyppiä, ja niiden alle voitiin liittää lisäpolttoainesäiliöt.


title: De Havilland D.H.110 Sea Vixen

text: De Havilland Sea Vixen kehiteltiin aikakautena, jolloin sotilasilmailu oli kaikkinaisuudessaan tavattoman ripeästi kehittyvä ala. Erilaisia ilmailuun liittyviä ennätyksiä rikottiin joskus hyvinkin kiivaaseen tahtiin. Myös eri lentokonevalmistajien välinen kilpailu oli kovaa. Tämä kehitys vaikutti myös siipien konstruointiin. DH.110 Sea Vixen sai nuolimuotoiset siivet, sen kaksipuominen runkorakenne pysyi edeltäjilleen (muiden muassa Vampire) uskollisena. Sea Vixen sai niin kutsutun ”kyynelmäisen ohjaamokuomun” sekä terävän keulakartion, jonka sisällä tutkalaitteet olivat. Päätyypit olivat FAW.Mk1 sekä FAW.Mk2.


title: De Havilland D.H.110 Sea Vixen

text: Sea Vixen-sotilassuihkukoneen aseistus käsitti 28 × 2" (51 mm) ohjaamattomia raketteja. Ilmataisteluohjukset olivat tyyppejä "Red Top" sekä "Firestreak". Muu siipiripustuksiin asennettava aseistus saattoi käsittää 2 × 227 kg (500 lb) pommeja. Ripustuspisteitä Sea Vixenissä oli kuusi kappaletta.


title: Radiovastaanotin

text: Radiovastaanotin on laite, jolla otetaan vastaan radiolähetyksiä. Radiovastaanotin ottaa vastaan radiolähettimen radioaaltoja ja muuttaa ne havaittavaan muotoon. Laite, jossa on sekä radiolähetin että radiovastaanotin, on lähetin-vastaanotin.


title: Radiovastaanotin

text: Radiovastaanottimen ensimmäinen osa on antenni, joka siirtää vapaassa tilassa olevan radioaallon johtoon. Virityspiiri ja suodattimet erottavat halutun, oikean taajuisen signaalin muista signaaleista, jotka se vaimentaa. Signaalia yleensä vahvistetaan ensin esivahvistimella ja sen jälkeen muilla vahvistimilla. Nykyaikaisten transistoriradioiden vahvistimet perustuvat transistoreihin.


title: Radiovastaanotin

text: Sekoitusasteessa signaalin taajuus muutetaan suuremmaksi (lähetys) tai pienemmäksi (vastaanotto). Laitteessa oleva oskillaattori kehittää kantoaallon, joka on sinimuotoisesti vaihteleva signaali. Oskillaattorin avulla tasavirtalähteen energiasta saadaan sekoitusasteen tarvitsema suurtaajuinen signaali.


title: Radiovastaanotin

text: Lähettimessä kantoaaltoon liitetään lähetettävä signaali moduloimalla kantoaaltoa niin, että vastaanotin voi tämän muutoksen havaita vastaanotetussa lähetteessä. Käytössä on analogisia ja digitaalisia modulaatiotapoja. Tietoa sisältävä moduloiva - yleensä matalataajuinen - signaali, esimerkiksi puhe tai musiikki, on nimeltään kantataajuussignaali. Vastaanottimessa kantataajuussignaali erotetaan taas kantoaallosta sekoitusasteessa ja vastaanottimen elektroniikka muuntaa vaihtelevan jännitteen merkitykselliseksi tiedoksi tai aistikokemukseksi.


title: Piru Kange

text: Piru Kange on lammilainen suomenkielistä rockmusiikkia soittava yhtye, jonka musiikille ominaista on monitasoisten tekstien lisäksi erilaisten tyylilajien, kuten kansanmusiikin, progen tai punkin sekoittaminen rockiin. Yhtyeen teksteistä vastaavat pääsääntöisesti Kalle Sistola ja Ville Pekkanen, joista jälkimmäinen toimii myös yhtyeen pääsäveltäjänä.